hotchpotch/miracl-hf-unified huggingface dataset:
జింజీ ఫోర్ట్
‘జింజి’ కోట ఘన చరిత్ర
ఆనాటి ‘జింజి’ కోట ఇతివృత్తం. ఏ కొద్దికాలం ఒక్కరి ఏలుబడిలో లేని జింజి కథ క్రీ.శ.9వ శతాబ్దంలో చోళ వంశీకులతో ఆరంభమైంది. అదొకప్పుడు చిన్న కోట. జింజిని ఆ తర్వాతి కాలంలో కురుమ్‌బార్ అనే మహారాజు తీర్చిదిద్దాడు. చోళ రాజులూ.. తదుపరి విజయనగర సామ్రాజ్యంలో 13వ శతాబ్దం వరకూ విలసిల్లినప్పటికీ.. క్రీ.శ.1677 నాటికి బీజాపూర్ సుల్తానుల నుంచీ మరాఠాల వశమైంది. జింజి కోటని శత్రు దుర్బేధ్యమైనదిగా అభివర్ణిస్తారు. అందువల్లనే- మహారాజులకు అంత మోజు. దక్కన్ ప్రాంతాన్ని ఔరంగజేబు ఊచకోత కోస్తున్న తరుణంలో శివాజీ రెండో కొడుకు ఛత్రపతి రాజారామ్ తన సింహాసనాన్ని కోల్పోయాడు. అతడు దక్షిణాపథంలో ప్రవేశించి - ‘జింజి’ని స్థావరంగా చేసుకొని మొగలులపై యుద్ధాన్ని కొనసాగించాడని చరిత్ర కథనం. దాదాపు ఏడేళ్ల సుదీర్ఘ యుద్ధం తర్వాత 1698లో రాజారాం ఓడిపోయాడు. జింజి మొగలుల వశమైంది. ఆ తర్వాత కర్ణాటక నవాబులు.. 1750లో ఫ్రెంచ్‌వారు.. 1761లో బ్రిటీష్ వారి ఏలుబడిలో జింజి తన ప్రాభవాన్ని చూపుతూనే ఉంది. జింజి కోటని ఒక్కో కాలంలో ఒక్కో విధంగా పిలుస్తూ వచ్చారు. 1660 నుంచీ 1677 వరకూ ‘బాద్షాబాద్’.. మరాఠాల కాలంలో ‘చాండ్రీ’ లేదా ‘చిందీ’ అనీ.. మొగలుల కాలంలో ‘నస్రత్ గఢ్’ అనీ - ఫ్రెంచ్ వారు.. ఇంగ్లీష్ వారు ‘జింజి’ అనీ వ్యవహరించారు. బ్రిటీష్ ఇండియా మద్రాస్ రికార్డుల ప్రకారం - చింజీ లేదా చెంగే అని నమోదైంది.
జింజి చరిత్రలో కల్యాణ మండపానికి ఘన చరిత్ర ఉంది. ‘కంప్లీట్ హిస్టరీ ఆఫ్ ది కర్ణాటిక్ కింగ్స్’ అనే గ్రంథంలో ఈ కోటకి సంబంధించి ఒక కథ ప్రచారంలో ఉంది. కొన్ని వందల ఏళ్ల క్రితం - ఆనంద కోన్ అనే గొర్రెల కాపరి ఈ ప్రాంతంలో గొర్రెల్ని మేపుకొంటూ ఉండగా.. అతడికి ఈ కోట ప్రాంతం అస్పష్టంగా కనిపించటం - దాన్ని వెతుక్కుంటూ వెళితే అక్కడ అతడికి గుప్తనిధి లభించటంతో ‘జింజి’ కోట చరిత్ర వెలుగులోకి వచ్చింది. దాంతో అతడి రాజ్య స్థాపన మొదలైంది. 1190 - 1330 ప్రాంతంలో చుట్టుపక్కల గ్రామాలను తన అధీనంలోకి తెచ్చుకొని.. పాలించాడని అంటారు. ఐతే స్పష్టమైన చారిత్రక ఆధారాలు లేవు. అతడే కళ్యాణ మండపాన్ని నిర్మించాడని ఒక కథనం.
జింజి కోట కృష్ణగిరి, చక్కిలిదుర్గ్, రాజగిరి కొండలపై పటిష్ఠమైన కోట గోడలతో సుమారు 7 చదరపు కిలోమీటర్ల మేర విస్తరించి ఉంది. ఈ కళ్యాణ మండపంలో ఎనిమిది అంతస్థులున్నాయి. ఖైదీల గదులు.. ధాన్యపు కొట్టాలు.. ఆయుధాగారం - ఇలా విభజించారు. 
ఈ కోటలో ప్రత్యేకంగా చెప్పుకోవల్సిన కట్టడాలెన్నో. ఒక్కో కొండపై ఒక్కో కోటని నిర్మించి తమ అభిరుచినీ కళాశైలినీ చాటుకొన్నారు ఆనాటి రాజులు. వెల్లూరు గేట్ - దీన్ని పాండిచ్చేరి గేటుగా కూడా పిలిచేవారు. ఫ్రెంచ్ రాయల్ బేటరీ.. విజయనగర సామ్రాజ్యాధీశులు నిర్మించిన వెంకటరమణ స్వామి దేవాలయం.. పట్టాభి రామస్వామి ఆలయం.. సాదతుల్లాఖాన్ మసీదు.. చెట్టికులమ్, చంద్రకులమ్ ట్యాంకులు -వీటిని ఈ కోట పరిసర ప్రాంతాల్లో చూడొచ్చు. తమిళనాడులో చూడదగ్గ ప్రాంతం. *
ఆగస్టస్
ఆగస్టస్ (లాటిన్: చక్రవర్తి సీజర్ దివి ఎఫ్.ఆగస్టస్ 23 సెప్టెంబరు 63 BC - 19 ఆగస్టు 14 AD) రోమన్ సామ్రాజ్య స్థాపకుడు మరియు దాని మొదటి చక్రవర్తి, ఇతను క్రీ.పూ. 27 నుండి క్రీ.శ. 14 లో తను మరణించేంత వరకు పరిపాలించాడు.
పూతలపట్టు శ్రీరాములురెడ్డి
ఆంధ్ర కంబర్‌గా ప్రసిద్ధి చెందిన పూతలపట్టు శ్రీరాములురెడ్డి (ఏప్రిల్ 5, 1892 - నవంబర్ 8, 1971) ప్రముఖ తెలుగు కవి, అనువాదకులు.
ఈయన 1892 ఏప్రిల్ 5లో లక్ష్మమ్మ, పెద్దబుచ్చిరెడ్డి దంపతులకు చిత్తూరు జిల్లా పూతలపట్టు గ్రామంలో జన్మించాడు. ఇతడు ప్రాథమిక విద్య పాఠశాలలో చదువుకొన్నాడు. తరువాత స్వయంకృషితో ఆంధ్ర, తమిళ, సంస్కృత సాహిత్యాలు చదువుకున్నాడు. ఇతని తండ్రి హరికథలను చెప్పేవాడు.
మద్రాసు విశ్వవిద్యాలయం నిర్వహించిన విద్వత్ పరీక్షలోఉత్తీర్ణులై తెలుగు పండితులుగా ఉద్యోగ జీవితాన్ని ప్ర్రారంభించాడు. విద్యాబోధన చేస్తూ రచనా వ్యాసంగాన్ని సాగించాడు. బమ్మెర పోతన వలెనే భక్తిరస ప్రధానమైన రచనలపై మొగ్గుచూపాడు. తమిళంలో ప్రసిద్ధిచెందిన కంబ రామాయణం, తిరుక్కురళ్, శాండియార్, శిలప్పదిగారం, మణిమేఖల కావ్యాలు తెలుగులోకి అనువాదం చేసి కవిపండితుల మెప్పు పొందాడు. ఇవికాక కుమార సంభవం కావ్యాన్ని తెలుగుసేతను గావించాడు. తెలుగు సందేశం, నీతి నిధి, సుభాషిత భండారం, చిత్తూరు మండల ప్రశస్తి మొదలైన ఇరవై పద్యకావ్యాలు రచించారు. వీరు 8 వరకు గద్య రచనలు కూడా చేశారు. వానిలో సుజ్ఞాన బోధిని, సురాభాండేశ్వరం, విశ్వామిత్ర చరిత్రం, బాల వినోదిని గ్రంథాలు ప్రముఖమైనవి. వీటిలో సంతృప్తిచెందక, ఆంధ్ర భాషా లక్షణ లక్షణం, తెలుగు లక్షణం (3 భాగాలు) నిర్మాణ కలనం (3 భాగాలు), విద్యార్థి కోశం వంటి లక్షణ గ్రంథాలను కూడా రచించి లాక్షణికులుగా ప్రసిద్ధిపొందాడు.
ఇతడు 1971 నవంబర్ 8 తేదీన మాణించాడు.
వేలాదిమంది శిష్యులు, మిత్రులు, బంధువులు, అభిమానులు కలసి ఇతని సేవలకు గుర్తింపుగా వీరి కాంస్యవిగ్రహాన్ని పూతలపట్టు ప్రాథమిక పాఠశాల ప్రాంగణంలో ఆవిష్కరించారు.
ప్రపంచ ఫోటోగ్రఫి దినోత్సవం
ప్రపంచ ఫోటో దినోత్సవం ను ప్రతి సంవత్సరం ఆగస్టు 19 న జరుపుకుంటారు. ప్రపంచ ఫోటోగ్రఫి దినోత్సవం డాగర్టైప్ యొక్క ఆవిష్కరణ నుండి ఉద్భవించింది, 1837 లో నిసిఫోరీ నిప్సి మరియు లూయిస్ డగుర్రె ల ద్వారా ఫోటోగ్రాఫిక్ ప్రక్రియ అభివృద్ధిచెందింది. జనవరి 9, 1839 న, ఫ్రెంచ్ అకాడెమీ ఆఫ్ సైన్సెస్ డగారోటైప్ ప్రక్రియను ప్రకటించింది. కొన్ని నెలల తరువాత, ఆగస్టు 19, 1839 న ఫ్రెంచ్ ప్రభుత్వం దీని పేటెంట్లను కొనుగోలు చేసి ఈ ఆవిష్కరణను "ప్రపంచానికి ఉచిత" బహుమతిగా ఇస్తున్నట్లు ప్రకటించింది.
ప్రపంచ మానవతా దినోత్సవం
ప్రపంచ మానవత్వపు దినోత్సవం ను ప్రతి సంవత్సరం ఆగస్టు 19 న జరుపుకుంటారు. మానవతావాద సిబ్బందిని మరియు జీవకారుణ్యం కోసం పనిచేస్తూ వారి జీవితాలను కోల్పోయిన వారిని గుర్తిస్తూ అంకితమివ్వబడింది ఈ రోజు. ఇది యునైటెడ్ నేషన్స్ ఎమర్జెన్సీ అసిస్టెన్స్ యొక్క సమన్వయాన్ని పటిష్ఠ పరచేందుకు స్వీడిష్ నడుపుతున్న GA రెజల్యూషన్ యొక్క భాగంగా యునైటెడ్ నేషన్స్ జనరల్ అసెంబ్లీ చే ఆగస్టు 19 గుర్తించబడింది. ఇది ఇరాక్ సెక్రటరీ జనరల్ యొక్క అప్పటి ప్రత్యేక ప్రతినిధి, సెర్గియో వీయరా డి మెల్లో మరియు అతని సహచరులు 21 మంది బాగ్దాద్లో UN ప్రధాన కార్యాలయం వద్ద జరిగిన బాంబు దాడుల్లో మరణించిన రోజును సూచిస్తుంది.
ఓబులాపురం (రెడ్డిగూడెం)
"ఓబులాపురం(రెడ్డిగూడెం)" కృష్ణా జిల్లా రెడ్డిగూడెం మండలానికి చెందిన గ్రామం.
మండల పరిషత్తు ప్రాథమికోన్నత పాఠశాల.
ఈ చెరువు లోతట్టు 66 ఎకరాలు ఉండగా, సాగు ఆయకట్టు 300 ఎకరాలు ఉంది. నీరు-చెట్టు కార్యక్రమంలో భాగంగా, 2016,మే నెలలో, ఈ చెరువులో పూడికతీత కార్యక్రమాన్ని ప్రారంభించారు. గ్రామస్థులు తమ ట్రాక్టర్లతో, నల్లరేగడి మట్టి అయిన ఈ పూడిక మట్టిని తమ పొలాలకు, మామిడి తోటలకు, తరలించుకొని పోవుచున్నారు. అంతేగాక, ఈ మట్టిని తమ ఇళ్ళ స్థలాలు మెరక చేసుకొనుటకు గూడా తరలించుకొని పోవుచున్నారు. ఈ విధంగా చేయుట వలన, తమ పొలాలకు ఎరువుల ఖర్చు తగ్గుటయేగాక, చెరువులో నీటి నిలువ సామర్ధ్యం పెరిగి, భూగర్భ జలాలు అభివృద్ధి చెందగలవని రైతులు సంతోషం వ్యక్తం చేస్తున్నారు. [2]
2016లో ఈ చెరువులో పూడికతీయుట వలన, ఇప్పుడు ఆ చెరువును సాగర్ జలాలతో నింపుట వలన, చెరువు, ఇప్పుడు, నీటితో జలకళ సంతరించుకున్నది. [3]
ఈ గ్రామం, నరుకుళ్ళపాడు గ్రామ పంచాయతీ పరిధిలోని ఒక శివారు గ్రామం.
[2] ఈనాడు అమరావతి/మైలవరం; 2016,మే-16; 2వపేజీ. 
[3] ఈనాడు అమరావతి/మైలవరం; 2017,ఏప్రిల్-11; 1వపేజీ.
ప్రపంచ దినోత్సవాల జాబితా
ప్రపంచ దినోత్సవాలు : ప్రపంచ వ్యాప్తంగా కొన్ని ముఖ్యమైన ఘటనలను పునస్కరించుకుని జరుపుకునే ఉత్సవాలు.
ప్రపంచ దోమల దినోత్సవం
ప్రతి సంవత్సరం ఆగస్టు 20వతేదీన ప్రపంచ దోమల దినోత్సవం (World Mosquito Day) గా జరుపుకుంటారు.1897 ఆగస్టు 20న మలేరియా వ్యాధి ఆడ ఎనాఫిలిస్ దోమ వలన మానవులకి వ్యాపిస్తుందనే విషయాన్నికనుగొన్న సర్ రోనాల్డ్ రాస్ని గుర్తుచేసుకుంటూ ఆరోజును ప్రపంచ దోమల దినోత్సవం గా పిలుస్తారు
హరామ్
హరామ్ - Ḥarām ( "") ఇది ఒక అరబ్బీ మరియు ఇస్లామీయ పదజాలము. ఇస్లామీయ న్యాయశాస్త్రం ప్రకారం ఇది ప్రామాణిక పాపం, లేదా నిషిద్ధం. హరాం అనే పదము సాధారణంగా అల్లాహ్ చే నిషేధింపబడినది అనే అర్థానికి వాడుతారు. (ఐదు న్యాయ ఆదేశాలు) లలో ఒకటి. ఇది మానవుల సత్ప్రవర్తనలను, నీతి శాస్త్రాలను నిర్దేశిస్తుంది.
నోమీ నమ్మాల
నోమీ నమ్మాల నోమన్నలాలా చందామామ అనేది ఒక ప్రముఖ జానపదగేయం.
అవసరాల అనసూయాదేవి ఈ జానపద గేయాన్ని కీరవాణి రాగం మరియు త్రిశ్రంలో స్వరపరచారు.
మల్లీశ్వరి (1951) సినిమా కోసం దేవులపల్లి కృష్ణశాస్త్రి ఈ జానపద గేయపు పల్లవిని మాత్రం వుంచి చరణాల్ని తిరిగివ్రాసారు. ఈ గీతాన్ని భానుమతి రామకృష్ణ గానం చేశారు.
పోఖారా
పోఖారా
నేపాల్‌ వెళ్లినవారికి ఎప్పుడెప్పుడు వెళ్లి చూ ద్దామా అనిపించే ప్రాంతం పోఖారా. నేపాల్‌లోని అత్యంత పవిత్ర పర్వతం అన్న పూర్ణ పర్వతం. ఆ పర్వత ప్రాంతంలోనే ఉంది పోఖారా. ఇక్కడి మత్స్యపుత్స పర్వతం చూడ టం ఒక వింతైన అనుభవం. చేపతోక రూ పం లో ఆ శిఖరాలు కనిపిస్తాయి.
కువ ఝామునే లేచి సూర్యోదయ కిరణాల వెలు గులో అన్నపూర్ణ పర్వత అందాలను తిలకిం చడం జీవితంలో మరువలేని అను భవం. సూర్యుని తొలికిరణాలకు వెలుగులు ప్రారంభించి, సమయంతో పెరిగే సూర్య కిరణాలకు తగిన రీతిలో వెలుగులను విరజిమ్మే ఆ శిఖరాలను దర్శించి అన్నపూర్ణ మాతకు నమస్కారం చేసిన తర్వాత అప్పుడు మాత్రమే ఆ ప్రదేశంలోని మిగిలిన ఆకర్షణలవైపు కళ్లు తిప్పగలం.
సమీపంలో ఉన్న ఫేవా సరస్సులో పడవల్లో విహరించవచ్చు. ఎవరికివారు నడుపుకుంటూ వెళ్లేందుకు వీలున్న పడవలున్నాయి. పర్వతాల మధ్య ఉన్న ఆ సరస్సులో ప్రశాంత జలాలమీద నెమ్మదిగా సాగే పడవ ప్రయాణం ఎంతో బావుంటుంది.
ప్రపంచ శాంతి కోరుతూ... ప్రపంచశాంతి కోరుతూ నిర్మించిన ఈ శిఖరం ఒక పర్వతం అంచులో ఉంటుంది. అక్కడ నిలబడి పడమరగా తిలకిస్తుంటే సూర్యుడు ఎంతసేపటికీ కిందికి దిగుతున్నట్లుగా ఉండదు. ఈ అందమైన ప్రకృతిని పగలంతా కాంచినా తనివితీరని సూర్యుడు దిగాలుగా వెళ్లలేక వెళుతున్నాడా అనిపిస్తుంది. నెమ్మదిగా సూర్యుడు పశ్చిమానికి దిగుతుంటే పర్వత ఛాయలు లోయలంతా కప్పుతాయి. అంతవరకు ఒక వెలుగు వెలిగిన ఆ ప్రాంతమంతా హఠాత్తుగా మేఘాలు కమ్మినట్టయి చీకటిగా అవుతుంది. పక్షులు అరుపులు ఒక్కసారిగా ఆగిపోతాయి. ఆ మార్పును చూస్తూ పర్యాటకులు మౌనంలోకి వెళతారు. ఒక్కసారిగా ఆ ప్రాంతమంతా నిశ్శబ్దం రాజ్యమేలుతుంది. గుప్తేశ్వర గుహ పోఖరాలో ఉన్న ఒక గుహ ప్రత్యేకమైనది. అది గుప్తేశ్వర మహాదేవుని నిలయం. దాదాపు 140 మీటర్ల పొడవున్న గుహ అది. ప్రకృతి సహజంగా ఏర్పడిన ఆ గుహగుండా ప్రయాణం చేసి ఆవలకు చేరుకునేసరికి సరిగా ఎదురుగా పాలరంగులో పడుతున్న జలపాతం దర్శనమిస్తుంది. అది దేవీజలపాతం.
రామానగరం(చల్లపల్లి)
"రామానగరం" కృష్ణా జిల్లా చల్లపల్లి మండలానికి చెందిన గ్రామం. పిన్ కోడ్ నం 521 126., ఎస్.టి.డి.కోడ్ నం. 08671.
సముద్రమట్టానికి 10 మీ.ఎత్తుఆరవ నంబరు కాలువ (కె.యి.బి.కెనాల్ నుండి బ్రాంచ్).
ఈ గ్రామం లక్ష్మీపురం గ్రామ పంచాయతీ పరిధిలోని గ్రామం.
ఈ గ్రామంలో రాజకీయప్రముఖులు శ్రీ మూల్పురి వేంకటేశ్యరరావు, శ్రీ లంకబాబు తదితరులు నివసిస్తున్నారు.
ఈ గ్రామంలో అన్ని సౌకర్యలు అందుబాటులో ఉండటం వలన మండలంలోనే అత్యత నివాసయోగ్యమైన గ్రామముగా గుర్తించబడింది.
[1] ఈనాడు కృష్ణా/అవనిగడ్డ; 2013,ఏప్రిల్-18; 1వపేజీ.
[2] ఈనాడు కృష్ణా/అవనిగడ్డ; 2014,ఆగస్టు-14; 3వపేజీ.
సయ్యద్ యూసుఫ్ షా ఖాద్రి దర్గా
సయ్యద్ యూసుఫ్ షా ఖాద్రి దర్గా మహబూబ్ నగర్ జిల్లా, కోస్గి మండలంలోని సర్జాఖాన్‌పేట గ్రామ శివారులో ఉంది. దీనిని నిజాం కాలంలో నిర్మించారు. ఈ దర్గాకు మతాలకతీతంగా హిందూ, ముస్లిం మతాలకు చెందిన భక్తులు వస్తుంటారు. దర్గాలో నగరాను హిందూ భక్తులు ఏర్పాటుచేయడమే అందుకు నిదర్శనం. ఇక్కడ ప్రతి యేటా ఉత్సవాలు నిర్వహిస్తుంటారు. ఈ ఉత్సవాలకు జిల్లాలోని అనేక ప్రాంతాలనుండి భక్తులు వస్తుంటారు. తమ కోరికలు నెరవేరాలని భక్తులు ఇక్కడ కందురులు చేస్తుంటారు. మేకపోతులు, గొర్రెపోతులు కోసి ఖాద్రికి నైవేద్యంగా పెడతారు. బంధుమిత్రులను ఆహ్వానించి అందరికీ భోజనాలు ఏర్పాటుచేస్తారు. ప్రతి రోజు ఖాద్రి సేవల నిమిత్తమై కొందరు, ప్రార్థనల నిమిత్తమై కొందరు నియమింపబడి నిర్ణీత సమయాలలో దర్గా దగ్గర సేవలు అందిస్తుంటారు. దర్గా బాగోగులు చూసుకోవడానికి కొన్ని కుటుంబాలను ఏర్పాటుచేశారు. వారి జీవనోపాధికై కొన్ని భూములు కూడా ఏర్పాటుచేశారు. ఈ దర్గా సమీపంలోనే దండం చెరువు కూడా ఉంది. చెరువు దగ్గర కనిపించే దృశ్యాలు కనువిందు చేస్తాయి. అందువలననే ఈ ప్రాంతం విహార స్థలంగా కూడా విరాజిల్లుతుంది.
తరగని ఇంధన వనరుల దినోత్సవం
తరగని ఇంధన వనరుల దినోత్సవంను ప్రతి సంవత్సరం రాజీవ్ గాంధీ జయంతి అయిన ఆగస్టు 20 న జరుపుకుంటారు. బొగ్గు, ఇతర సహజ వనరులు వేగంగా తరిగిపోతున్న కారణంగా ఇంధన పొదుపుపై, సంప్రదాయేతర ఇంధన వనరులను ప్రోత్సహించాల్సిన ఆవశ్యకతపై ఈ రోజున కార్యక్రమాలు నిర్వహిస్తారు. ప్రస్తుతం ఉన్న బొగ్గు, ఆయిల్, గ్యాస్ నిక్షేపాలు సుదీర్ఘకాలం లభించవని భావించిన అప్పటి భారత ప్రధాన మంత్రి రాజీవ్ గాంధీ తరగని ఇంధన వనరుల అభివృద్ధికి మరియు వినియోగానికి కృషి చేశారు. తరగని ఇంధన వనరుల అభివృద్ధికి కృషి చేసిన రాజీవ్ గాంధీని గుర్తు చేసుకుంటూ ప్రతి సంవత్సరం ఆయన పుట్టిన రోజైన ఆగస్టు 20 న తరగని ఇంధన వనరుల దినోత్సవమును జరుపుకుంటారు. ఈ దినోత్సవమును హిందీలో "రాజీవ్‌గాంధీ అక్షయ ఊర్జాదివస్" అని, ఆంగ్లంలో "రాజీవ్ గాంధీ రెన్యూవబుల్ ఎనర్జీ డే" అని అంటారు.
భార్గవరావు (కవి)
సిరిప్రెగడ భార్గవరావు కవి, రచయిత, స్వాతంత్ర్యసమరయోధుడు. పోలీసు చర్యకు ముందు తెలంగాణంలో నైజాం పాలనలో స్వాతంత్య్రోద్యమంలో, సత్యాగ్రహోద్యమంలో పాల్గొని ఒక సంవత్సరం కఠిన కారాగార వాస శిక్షను అనుభవించాడు.
అతడు చండూరు మండలం గుండ్రేపల్లి గ్రామానికి చెందిన వెంకటేశ్వరరావు, వెంకటమ్మ దంపతులకు 1923లో జన్మించాడు. 1934లో చండూరులో స్థాపించిన ‘సాహితీ మేఖల’ సంస్థ వ్యవస్థాపకులు అంబటిపూడి వెంకటరత్నం గారి వద్ద సంస్కృతాంధ్ర కావ్యాలను అభ్యసించాడు. గురువుగారి సేవా కార్యక్రమాలలో ముందుండి పనిచేస్తూ ఆయన అభిమానాన్ని పొందాడు. పద్య విద్యను సాధించి సుధామధురములైన రసవత్కావ్య ఖండికలను రచించాడు. ఈ రచనలు ఆయన బ్రతికుండగా గ్రంథ రూపంలో రాలేదు. అతని మరణానంతరం "భర్గవానందలహరి" పేర సాహితీ మేఖల ప్రచురించింది. పోలీసు యాక్షన్‌కు ముందు తెలంగాణలో జరిగిన సత్యాగ్రహంలో పాల్గొన్నందుకు నైజాం పోలీసులు అతనిని ఒక సంవత్సరం జైలులో వేయడంతో ఆయన ఆరోగ్యం బాగా క్షీణించింది. చివరికి అనారోగ్యంతో 1963లో అస్తమించాడు. ఆయన మరణానంతరం చిత్తుకాగితాల్లో వున్న రచనల్ని ఏరికూర్చి శిష్యునిపై వున్న వాత్సల్యానికి ప్రతీకగా అంబటిపూడి వెంకటరత్నం "భర్గవానందలహరి" పేర కావ్యాన్ని 1967లో అచ్చువేయించాడు. కవితా హృదయం ఏ కొంచెం వున్నా పులకింపచేసే కావ్యం ఇది. అచ్చమైన హృదయం నుండి వెలువడిన స్వచ్ఛమైన కావ్యమిది. జీవితంలో బాగా దెబ్బలు తిన్నవాడు భార్గవరావు. ఆ బాధలో కవిత్వం రాసుకొని దుఃఖంతో ఆనందించేవాడు. పన్నీటితో ప్రారంభమై కన్నీరుగా జాలువారి మున్నీరైంది భార్గవుడి కవిత. ఆలిండియా తెలుగు రైటర్స్ కాన్ఫరెన్స్ సందర్భంగా ఆంధ్ర సారస్వత పరిషత్ హైదరాబాదు వారు 1968లో ప్రచురించిన సావనీర్ భార్గవరావుకే అంకితమైంది.
ఈ అజ్ఞాత కవి కావ్యాన్ని అజ్ఞాతంగానే పోనీయకుండా బయటికి లాగి లోకానికి చూపిన అంబటిపూడి ధన్యజీవి.
ఫ్రీవర్స్ ఫ్రంట్
1958లో కుందుర్తి ఆంజనేయులు (1922-1982) ఈ ఫ్రీవర్స్ ఫ్రంట్ (ఆంగ్లం: Free verse front) సంస్థను హైదరాబాదులో నెలకొల్పాడు. వచన కవితా ప్రక్రియను ప్రోత్సహించడం ఈ సంస్థ ప్రధాన ఆశయం. ఈ సంస్థ నిర్వహించిన కావ్యపఠనాలలో అడవికొలను మురళీధర్, అరిపిరాల విశ్వం, నగ్నముని, నిఖిలేశ్వర్, వీరవల్లి రాఘవాచారి (తదనంతర కాలంలో జ్వాలాముఖి) మొదలైన వచన కవులు పాల్గొనేవారు.1967 నుండి ఉత్తమ వచన కవితాసంకలనానికి ఫ్రీవర్స్ ఫ్రంట్ అవార్డును ప్రకటిస్తున్నారు. 1979లో ఈ అవార్డు కోసం ఫ్రీవర్స్ ఫ్రంట్ ప్రైజ్ ట్రస్ట్ ను ప్రారంభించారు. ప్రారంభంలో బహుమతి కింద 116/-రూ. ఇచ్చేవారు. ఈ బహుమతి మొత్తం 1979లో రూ.500 లకు, 1983లో రూ.1116లకు, 1989లో రూ.5000 లకు పెంచారు. ప్రస్తుతం ఈ అవార్డు క్రింద ఒక్కొక్కరికి 10,000రూపాయల నగదు, జ్ఞాపిక ప్రదానం చేస్తున్నారు.
జహంగీర్ పీర్ దర్గా
హజ్రత్ జహంగీర్ పీర్ దర్గా, రంగారెడ్డి జిల్లా, కొత్తూర్ మండలం, ఇన్ముల్‌నర్వ గ్రామ సమీపంలో ఉంది, ఈ దర్గా జిల్లాలోనే కాకుండా రాష్ట్రంలోనే ప్రసిద్ధిచెందింది. కులమతాలకతీతంగా భక్తులు ఇక్కడకు విచ్చేసి తమ ఆరాధ్య దైవంగా కొలుస్తుంటారు. రాష్ట్ర, జాతీయ స్థాయి రాజకీయనాయకులు సైతం కోరిన కోరికలు తీర్చే దైవంగా భావిస్తుంటారు. 
దర్గా చరిత్ర తెలిపే కచ్చితమైన రుజువులు లేకపోయినా అరబ్బీ భాషలో రచించిన ఒక గ్రంథం ద్వారా జహంగీర్ పీర్ దర్గా గురించి కొన్ని వివరాలు తెలుస్తున్నాయి.. సుమారు 700 సం.ల క్రితం బాగ్దాద్ నుండి గౌస్ మొహినొద్దీన్, బురానొద్దిన్ అనే ఇరువురు మత గురువులు దేశ సంచారము చేస్తూ ఇక్కడికి వచ్చి కొంత కాలం తరువాత మరణించినారని చెబుతారు. వారి ఇద్దరి సమాధులే జహంగీర్ పీర్ దర్గాగా వాడుకలో కొచ్చిందని నమ్ముతారు. 400 సం.ల క్రితం గోలుకొండ కోటపై విజయం సాధించిన రాజులు తరువాత ఈ దర్గాకు వచ్చి పూజలు చేసారని ప్రతీతి. దర్గాకు నిర్వాహకులు లేనందున తమ సిపాయిలలో ఒకరైన సయ్యద్ ఇబ్రాహిం అలీని దర్గా సంరక్షకుడుగా నియమించి, 4 పరగణాలకు ఖాజీగా కూడా నియుక్తులను చేసారు. 1948 సం. వరకు ఇబ్రాహిం అలీ వారసులు సంరక్షించే వారు. ఆ తరువాత రాష్ట్ర వక్ఫ్ బోర్డ్ ఆదీనంలోకి ఈ దర్గా వచ్చింది. 
ఈ దర్గా ప్రాంతం పూర్వం అడవిలా ఉండేదని, రాత్రివేళల్లో దర్గా దరిదాపుల్లో ఎవరు సంచరించేవారు కాదని, దర్గాలో రాత్రివేళల్లో సింహాలు సంచరించేవని, తెల్లవారు జామున తమ తోకలతో దర్గాను శుభ్రపరిచి వెళ్ళేవని ఇక్కడి జానపదుల కథనాలు.
ప్రతి సంవత్సరము మకర సంక్రాంతి పర్వదినాలలో 3 రోజుల పాటు దర్గాలో ఉర్సు ఉత్సవాలను భక్తులు ఘనంగా నిర్వహిస్తుంటారు. ఈ ఉత్సవాలకు రాష్ట్రంలోని ముస్లిమ్‌లే కాకుండా విదేశాలలో ఉండేవారు సైతం వస్తుంటారు. ముఖ్యంగా అరబ్బుదేశాలకు ఉద్యోగాల నిమిత్తం వెళ్ళే ముస్లిమ్‌లు ఇక్కడ తప్పకుండా ప్రార్థనలు చేసి వెళ్తుంటారు. 
దర్గా స్థానంలో పూర్వ కాలంలో నరసింహ స్వామి దేవాలయం ఉండేదని ఇక్కడి హిందువులు భావిస్తారు. అందుకే ఆ విశ్వాసంతోనే హిందువులు కూడా అధిక సంఖ్యలో ఈ దర్గాను సందర్శిస్తుంటారు. కందురులు చేస్తుంటారు, 
ఈ దర్గా మతసామరస్యానికి ఓ గొప్ప ప్రతీక. ఇక్కడికి ముస్లిమ్‌లు, హిందువులతో పాటు సిక్కులు కూడా వచ్చి కొలుస్తుంటారు. సమీప ప్రాంతాలలోని లంబాడ కుటుంబాలు కూడా ఎడ్లబండ్లపై ప్రత్యేకంగా వచ్చి కందురులు చేస్తుంటారు, ఈ ప్రాంతంలో సంపన్న కుటుంబాలకు చెందినవారు ఏ మతానికి చెందినవారైనా తమ ఇంటి దేవుడిగా కొలుస్తుంటారు. 
తెలంగాణ రాష్ట్ర రాజదానికి 45 కి.మీ. దూరంలో ఈ దర్గా ఉంది. ఇక్కడి నుండి బస్సు సౌకర్యం ఉంది. ముఖ్యంగా ప్రతి ఆది, గురువారాలలో ప్రత్యేక బస్సులు నడుస్తుంటాయి. ఆటోలు, జీపులు కూడా అందుబాటులో ఉంటాయి.
మంచాళ జగన్నాధరావు
మంచాళ జగన్నాధరావు ప్రముఖ వైణిక విద్వాంసులు. కర్ణాటక సంగీతం, హిందూస్తానీ సంగీతం రెండూ వీణపై వాయించేవారు.
వైణికులుగా జగన్నాథ రావు సుప్రసిద్ధులు. ఆయన కర్ణాటక మరియు హిందూస్థానీ సంగీతంలో సుప్రసిద్ధులు. ఆయనకు 10శాతం దృష్టి ఉన్నప్పుదు ఒక సినిమాలో "మా మంచి పాపాయి" అనే పాటను స్వరపరచి పాడారు. ఆ తరువాత ఆయన పూర్తిగా అంధులైనారు. రేడియో కార్యక్రమాలలో ఆయన వీణ ద్వారా సంగీత సహకారాన్ని అందించేవారు.
ఈయన మహారాజా ప్రభుత్వ సంగీత నృత్య కళాశాలలో పనిచేసారు. ఆకాశవాణి పాట్నాలో కొంతకాలం పనిచేశారు. 1954లో హైదరాబాదుకు బదిలీ అయ్యారు. 1981 లో పదవీవిరమణ చేశారు. గీత శంకరం (సంస్కృతం), రాధావంశీధరవిలాస్ (హిందీ) సంగీత రూపకాలకు స్వరరచన చేశారు. అన్నమయ్య, త్యాగయ్య, క్షేత్రయ్య, రామదాసు రచనలను నొటేషంతో ప్రచురించారు. (తిరుమల తిరుపతి దేవస్థానం సహాయంతో). కొన్ని వందల అన్నమయ్య కీర్తనలను స్వరపరిచారు. ఎంకి పాటలకు నండూరి సుబ్బారావుతో కలిసి బాణీ తయారుచేసి రేడియోలో పాడించారు. స్వీయరచనలైన లలితగీతాలను, పలు భావకవుల గీతాలను స్వరపరిచి నొటేషన్ తో 'ఆధునిక సంగీతం' పేరుతో రెండు సంపుటాలుగా ప్రచురించారు.
వీరు, సోదరుడు వాడ్రేవు పురుషోత్తం ఆకాశవాణి హైదరాబాదులో కలసి పనిచేశారు. జగన్నాథ రావు హైదరాబాదు కేంద్రంలో వీణ అర్టిస్టుగా చేరి ఆ తర్వాత సంగీత విభాగం ప్రొడ్యుసర్ గా రెండున్నర దశాబ్దాలు పనిచేశారు. 1984 లో పదవీ విరమణ చేశారు. జగన్నాధ రావు హైదరాబాదులో పరమపదించారు. నేత్ర వ్యాధితో వారు బాధ పడినా చక్కటి వీణావాదన చేసి శ్రోతల్ని మంత్ర ముద్గుల్ని చేసేవారు. అలహాబాదు, పాట్నా కేంద్రాలలో హిందుస్థానీ ప్రొడ్యూసర్ గా చేశారు. వయోలిన్ విద్వాంసులు మారెళ్ళ కేశవరావు హైదరాబాదు కేంద్రం గొప్పగా చెప్పుకొనే వారిలో ఒకరు. ఆయన సహకారంతో తిరుమల తిరుపతి దేవస్థానం వారు 6 సంపుటాల త్యాగరాజ కీర్తనలు రూపొందించారు. ఆయన తి.తి.దే పబ్లికేషన్స్ లో చేరారు. ఆయన క్షేత్రయ్య పదాలు, రామదాసు కీర్తనలపై కృషిచేసారు.
బి. కె. ఎస్. అయ్యంగార్
బెల్లుర్ కృష్ణమచార్ సుందరరాజా అయ్యంగార్ (1918 డిసెంబరు 14 - 2014 ఆగస్టు 20) బి. కె. ఎస్. అయ్యంగార్ గా ప్రసిద్ధులు. "అయ్యంగార్ యోగ" యోగ శైలి యొక్క స్థాపకుడు మరియు ప్రపంచంలో యోగ ఉపాధ్యాయులలో ఒక ప్రసిద్ధ యోగ గురువుగా భావిస్తున్నారు.
అయ్యంగార్ 1966 లో తన మొదటి పుస్తకం (" Light on Yoga ") ప్రచురించారు. ఈ పుస్తకం 17 భాషలలో అనువదించబడింది మరియు 3 మిలియన్ ప్రతులు అమ్మారు.
జాతీయ దినోత్సవాల జాబితా
జాతీయ దినోత్సవాలు : భారతదేశ వ్యాప్తంగా కొన్ని ముఖ్యమైన ఘటనలను పునస్కరించుకుని జరుపుకునే ఉత్సవాలు.
మేడమెట్లు (కథా సంపుటి)
తెలుగు నవలా సాహిత్యంలో బుచ్చిబాబుది చాలా ప్రసిద్ధమైన పాత్ర. బుచ్చిబాబు రాసిన చివరకు మిగిలేది నవల చాలా ప్రసిద్ధమైన నవల. సుమారు 82 కథలు, నవల, వచన కావ్యం, 40 వ్యాసాలు, 40 నాటిక-నాటకాలు, పరామర్శ గ్రంథం, స్వీయ చరిత్రకు చెందిన మొదటి భాగం, కొన్ని పీఠికలు, పరిచయాలు బుచ్చిబాబు రాశారు.
ప్రస్తుత పుస్తకం బుచ్చిబాబు రచించిన కథల సంపుటి.
షా అలీ పహిల్వాన్ దర్గా
షా అలీ పహిల్వాన్ దర్గా మహబూబ్ నగర్ జిల్లాలో ఆలయాల పురంగా ప్రసిద్ధిచెందిన అలంపూర్లో ఉంది. ఇక్కడి బాల బ్రహ్మేశ్వరాలయం, జోగులాంబాలయాల సమీపాన్నే ఈ దర్గా కూడా ఉండటం విశేషం. 
తెలుగు నేల మీద కాకతీయుల పాలన అంతమొందిన పిదప అలంపూర్ ప్రాంతంలో పఠాన్‌ల ప్రాబల్యం పెరిగిపోయింది. ఈ సందర్భంలోనే చాలా మంది పహిల్వాన్‌లు ముస్లిం సాధువులుగా ఈ ప్రాంతానికి వచ్చారు. అలా వచ్చిన వారిలో "షా అలీ పహిల్వాన్ " కూడా ఒకరు. ఆయన ముందు అలంపూర్ సమీపంలోని కర్నూలుకు చేరుకుని, అక్కడి నుండి అలంపూర్‌లోని దేవాలయాలపై దండెత్తి, విగ్రహాలను, దేవాలయాలను ధ్వంసం చేశాడు. ఈ తరుణంలో గ్రామస్తులకు, అతనికి మధ్య తీవ్రమైన పోరు జరిగింది. ఈ పోరులో గ్రామస్తులంతా కలిసి పహిల్వాన్‌ను చంపివేశారు. ఈ సంఘటనలో పహిల్వాన్ మొండెం ఒకచోట, తల ఒక చోట పడింది. తల పడిన చోటే ప్రస్తుత దర్గాను నిర్మించారు. దీనిని సిర్ ముబారక్ అని, చిన్న దర్గా అని పిలుస్తారు. మొండెం పడిన చోట కూడా మరో దర్గాను ఏర్పాటుచేశారు. దీనిని పెద్ద దర్గా అని పిలుస్తారు. ఈ రెండు దర్గాలను విడదీస్తూ మధ్యలో జోగులాంబ వాగు ఉంటుంది. ప్రధాన దర్గా చుట్టూ దేవాలయాలు ఉన్నాయి. అయినా ఇక్కడ మత సామరస్యానికి ఏనాడు భంగం వాటిల్లిన దాఖాలాలు లేవు.
ప్రతి సంవత్సరం ఇక్కడ నాలుగు రోజుల పాటు ఉర్సు ఉత్సవాలు జరుగుతాయి. మొదటి రోజు గంధోత్సవం, రెండో రోజు చిన్న కిస్తీ, మూడో రోజు పెద్ద కిస్తీ, చివరి రోజు మహిళా ఉర్సు పేరుతో ఉత్సవాలను జరుపుతారు. షా అలీ పహిల్వాన్‌కు కుస్తీ (మల్ల యుద్ధం) పోటీలంటే ఇష్టం కాబట్టి ఈ ఉత్సవాల సందర్భంగా సరదాగా కుస్తీ పోటీలను నిర్వహిస్తారు. ఆ కుస్తీనే కిస్తీగా మారిపోయింది. కిస్తీల సందర్భంగా దర్గాలో ఉన్న ఒక వెడల్పాటి రాతి దోణెలో పులావ్, వండిన ఇతర మాంసాహార పదార్థాలను నింపుతారు. కిస్తీలో గెలిచినవారికి పదార్థాలు దక్కుతాయి. చిన్న కిస్తీ పిల్లల కొరకు, పెద్ద కిస్తీ పెద్దల కొరకు ఏర్పాటు చేసిన కార్యక్రమాలు. ఈ ఉత్సవాలకు సమీపంలోని చాలా గ్రామాల నుండి మతాలకతీతంగా ప్రజలు తరలివస్తారు. .ఇక్కడ ఈ ఉత్సవాలు సుమారు 750 సంవత్సరాల నుండి జరుగుతున్నట్లు తెలుస్తుంది. అలంపూర్‌లో ఘనంగా జరిగే ఉత్సవాలలో శివరాత్రి ఒకటైతే, మరొకటి షా అలీ పహిల్వాన్ ఉర్సు..
కర్ణాటక రాష్ట్రంలోని గుల్బర్గాలో నిర్వహించే బందేనవాజ్ ఉర్సుకు అలంపూర్లో నిర్వహించే షా అలీ పహిల్వాన్ ఉర్సుకు సంబంధం ఉంది. బందే నవాజ్, షా అలీలది మామా అల్లుళ్ళ బంధమని అంటారు. ప్రతి సంవత్సరం గుల్బర్గాలో ఉర్సు ముగిసిన ఏడు రోజులకు అలంపూర్‌లో ఉర్సు ప్రారంభమవుతుంది. గుల్బర్గా ఉర్సు నుంచి గంధాన్ని ఇక్కడికి తీసుకవచ్చి వంశపారంపర్య ఉర్సు నిర్వాహకుల ఇంటిలో ఉంచుతారు. అక్కడి నుండి ప్రభుత్వ తహశీల్దార్ కార్యాలయానికి తీసుకవెళ్తారు. గంధోత్సవం రోజు ప్రభత్వ అధికారిక లాంఛనాలతో, మేళతాళాలతో పెద్ద దర్గాకు, చిన్న దర్గాకు తీసుకవెళ్తారు.
తేది: 17.09.2014 నుండి షా అలీ పహిల్వాన్ 764 వ ఉర్సు ఉత్సవాలు ప్రారంభమయ్యాయి. ఉర్సు నిర్వాహకులు అహ్మద్ ఓవైసీ, అలంపూర్ మండల తాహశిల్ధార్ చాణక్య, అలంపూర్ వలయరక్షణాధికారి (సి.ఐ.) వెంకటేశ్వర్లు సంయుక్తంగా ఉత్సవాలను ప్రారంభించారు. తేది 19.09.2014 రోజు పెద్ద కిస్తీ సందర్భంగా అలంపూర్ శాసన సభ్యుడు సంపత్ కుమార్, జడ్పీటీసి సభ్యుడు సూర్యబాబు గౌడు హాజరై దర్గాలో ప్రత్యేక ప్రార్థనలు చేశారు.
కె.శివారెడ్డి
కె.శివారెడ్డి సుప్రసిద్ధ వచన కవి. అభ్యుదయ కవి. విప్లవకవి. 1943, ఆగష్టు 6 వ తేదీ గుంటూరు జిల్లా లోని కార్మూరివారిపాలెం గ్రామంలో జన్మించాడు. కూచిపూడి లోని హైస్కూల్‌లో ఎస్.ఎస్.ఎల్.సి దాక చదివాడు. తెనాలి లోని వి.ఎస్.ఆర్. డిగ్రీ కళాశాలలో పి.యు.సి., డిగ్రీ, ఆంధ్రయునివర్సిటీలో ఎమ్.ఏ. (ఆంగ్లం) చదివాడు. 1967 నుంచి వివేకవర్థిని కళాశాల హైదరాబాదులో లెక్చరర్‌గా పనిచేసి 1999లో ప్రిన్సిపాల్‌గా పదవీవిరమణ చేశాడు. 2006 బుక్‌ఫెయిర్ సందర్భంగా భారతదేశం తరపున ప్రత్యేక ఆహ్వానితుల్లో ఒకడిగా వెళ్లి వివిధ నగరాలలో, వివిధ సమావేశాలలో కవిత్వం వినిపించాడు. తన విప్లవకవిత్వానికి వచన కవిత్వాన్ని వాహికగా స్వీకరించాడు. ఈయన కవితలు సుదీర్ఘంగా వుంటాయి. పునరుక్తుల్ని కూడా బాగా కలిగి వుంటుంది. సామాజిక అంశాల్ని ఆయన పదేపదే ఆలోచించి కవితాబద్దం చేస్తాడు. వేకువ అనే త్రైమాసపత్రికకు సంపాదకునిగా వ్యవహరించాడు.
రామిశెట్టి విజయకృష్ణ
తిరువూరు గ్రామానికి చెందిన శ్రీ రామిశెట్టి విజయకృష్ణ, అసోంలో వీరోచిత పోరాటంతో ఉగ్రవాదుల చెర నుండి బందీలకు విముక్తి కల్పించిన ఐ.పి.ఎస్. అధికారి. 2013 నవంబరులో వీరు అసోంలోని తేజ్ పూరులో డి.ఐ.జి.గా పనిచేయుచున్నప్పుడు, "బోడో" తీవ్రవాదులు ఒక ప్రైవేటు సంస్థ మేనేజరును అపహరించారు. ఆయనను విడిచిపెట్టాలంటే, భారీ మొత్తంలో సొమ్ము ముట్టజెప్పాలని, జైలులో ఉన్న వారి (తీవ్రవాదుల) సహచరులను విడిచిపెట్టాలని షరతులు విధించారు. ఈ పరిస్థితులలో శ్రీ విజయకృష్ణ, స్వయంగా రంగంలోనికి దిగినారు. దట్టమైన అడవులలో తీవ్రవాదుల స్థావరాన్ని చుట్టుముట్టి, వీరోచితంగా పోరాడి బందీలను విడిపించారు. ఈ ఘటనలో ఐదుగురు తీవ్రవాదులను గూడా ఆయన మట్టుబెట్టినారు. ఆయన చేసిన ఈ సాహసం దేశవ్యాప్తంగా ప్రశంసలనందుకున్నది. తరువాత వీరు కాలేయవ్యాధికి చికిత్స పొందుతూ, 2014 ఏప్రిల్ లో, చెన్నై లోని ఒక ఆసుపత్రిలో కన్నుమూసినారు. వీరి అత్యుత్తమ సేవలకు గాను, కేంద్ర ప్రభుత్వం, 2014 వ సంవత్సరానికి పోలీసు పతకాన్ని వీరికి మరణానంతరం 2014, ఆగస్టు-15న ఇచ్చి, గౌరవించింది.
మహమ్మద్‌ తాజుద్దీన్‌ ఖాన్‌
ఎం.టి. ఖాన్‌ - మహమ్మద్‌ తాజుద్దీన్‌ ఖాన్‌. పౌరహక్కుల ఉద్యమనాయకుడు, విప్లవ రచయిత, అధ్యాపకుడు, పాత్రికేయుడు. మార్క్సిస్టు ముల్లా. హైదరాబాద్‌లో పురానాపుల్‌ వంతెన దగ్గర మియాపైసా దర్గా, అబూహాషిమ్‌ మదానీ దర్గా. వీరిద్దరూ నిజాంల కాలం నాటి సూఫీ సాధువులు. వీరి వారసుడే ఎం.టి. ఖాన్‌. ఈ సూఫీ ఫకీర్ల వలెనే ఖాన్‌ సాబ్‌ కూడా ఫకీర్‌ జీవితమే గడిపారు. దర్గాల ముత్తవలి (ధర్మకర్త) అయిన ఖాన్‌ సాబ్‌ మగ్దూం మొహియుద్దీన్ తో ప్రభావితుడై కమ్యూనిస్టు అయినారు. దర్గా లకు, మసీదు లకు దూరమైనా మార్క్సిస్టు ముల్లాలాగా జీవించారు. ఖాన్‌ సాబ్‌ పూర్వీకులు 400 ఏండ్ల క్రితం గుల్‌బర్గా నుంచి వలస వచ్చారు. గుల్‌బర్గాలోని బందే నవాజ్‌ (భక్తుల పెన్నిధి) దర్గా ముత్తవలి హుసేన్‌ షా వలీని కుతుబ్‌షా నవాబు ఇబ్రహీం కులి గోల్కొండ కు రప్పించి తన కూతురు ఖైరతున్నీసాను ఇచ్చి పెళ్ళి చేశారు. పసి వయసులోనే తల్లి చనిపోతే గొల్ల స్ర్తీ పోషణలో ఖాన్‌ సాబ్‌ పెరిగారు. ఫలితంగా ఇస్లామ్‌, హిందూ మతాల సంస్కృతుల పట్ల గౌరవం పెంచుకున్నారు. తెలంగాణ సాయుధ పోరాటం ప్రభావంతో మగ్దూం, రాజబహదూర్‌ గౌర్‌ల శిష్యరికంలో తెలంగాణ కామ్రేడ్స్‌ సంఘంలో చేరారు. మగ్దూం ప్రభావంతో ఉర్దూ, పార్శీ సాహిత్యం అధ్యయనం చేశారు. యాకుత్‌పురాలోని ధర్మవంత్‌ కాలేజీలో ఆయన ఇంగ్లీష్‌ టీచర్‌. ‘ఇంగ్లీషు ఏ గాడిదైనా నేర్పుతుంది. ముందు మీరు మానవత్వం నేర్చుకోండి. నీతి నేర్చుకోండి’ అని మార్క్సిస్టు పాఠాలు నేర్పేవారు. ఉర్దూ, పార్శీ, అరబ్బీ, హిందీ, మరాఠీ, తెలుగు, ఇంగ్లీషు భాషల్లో అపార ప్రావీణ్యం గల ఖాన్‌ సాబ్‌ న్యూస్‌ టైమ్‌లో సియాసత్‌లో సంపాదకీయాలు రాశారు. ఎం.టి. ఖాన్‌ గుండెపోటుతో హైదరాబాదులో [[ఆగష్టు 20] , [[2014]] న మరణించారు.[[వర్గం:హైదరాబాదు జిల్లా ప్రముఖులు]]
[[వర్గం:విప్లవ రచయితలు]]
[[వర్గం:ముస్లింలు]]
[[వర్గం:ముస్లిం ప్రముఖులు]]
[[వర్గం:2014 మరణాలు]]
[[వర్గం:తెలంగాణ సాయుధ పోరాట యోధులు]]
[[వర్గం:సూఫీలు]]
ఎడ్వర్డ్ స్నోడెన్
స్నోడెన్ (జూన్ 21, 1983లో జన్మించిన) ఒక అమెరికా కంప్యూటరు నిపుణుడు. అతను మొదట్లో అమెరికా ప్రభుత్వ నిఘా సంస్థ అయిన సెంట్రల్ ఇంటెలిజన్స్ ఏజెన్సీ (సీఐఏ) లో సిస్టమ్ అడ్మినిస్ట్రేటర్ గానూ, డిఫెన్స్ ఇంటెలిజన్స్ ఏజన్సీ (డీఐఏ) లో కౌంటర్ ఇంటెలిజన్స్ శిక్షకుడిగా పనిచేశాడు. తరువాత డెల్ సంస్థ తరపున ప్రైవేటు కాంట్రాక్టర్ గా జపాన్ లో ఉన్న నేషనల్ సెక్యూరిటీ ఏజెన్సీ (NSA) సంస్థలో చేరాడు. మార్చి 2013న హవాయి లోని బూజ్ అలెన్ హమిల్టన్ అనే కన్సల్టింగ్ సంస్థలో చేరాడు . జూన్ 2013న అతను ముందు పనిచేసిన నేషనల్ సెక్యూరిటీ ఏజెన్సీ , బూజ్ అలెన్ హమిల్టన్ నుంచి సేకరించిన అనేక రహస్య పత్రాలను పలు మీడియా సంస్థలకు వెల్లడించడంతో అంతర్జాతీయంగా వార్తల్లోని వ్యక్తి అయ్యాడు. అమెరికా చరిత్రలో మునుపెన్నడూ ఇంత పెద్ద ఎత్తున రహస్యాలు వెల్లడి కాలేదు.
జాతీయ వృద్ధుల దినోత్సవం
జాతీయ వృద్ధుల దినోత్సవంను ప్రతి సంవత్సరం ఆగస్టు 21 న జరుపుకుంటారు. దీనిని ఇంగ్లీషులో నేషనల్ సీనియర్ సిటిజన్స్ డే అంటారు. భారతదేశంలో ప్రస్తుతం 15కోట్లమందికి పైగా వృద్ధులున్నారు. వృద్ధుల పట్ల నిరాదరణ తగ్గించేందుకు, ఆదరణ పెంచేందుకు, వారి నుంచి సమాజం నేర్చుకోవాల్సిన అనుభవపాఠాల ఆవశ్యకతపై, వారి సమస్యల పరిష్కారాలపై తీసుకోవాల్సిన పనులపై, కుటుంబ సభ్యుల నుంచి ఎదుర్కొనే వేధింపుల నివారణకు, వారికి ప్రయాణాల్లో రాయితీలపై, ఫించన్లపై, ఉచిత వైద్యంపై ఈ రోజున జరిగే ప్రత్యేక సమావేశాలలో చర్చిస్తారు.
రాగాల వెంకట రాహుల్
ఆంధ్ర ప్రదేశ్ కు చెందిన యువ వెయిట్ లిఫ్టర్ రాగాల వెంకట రాహుల్. ఇతను యూత్ ఒలింపిక్స్‌లో అద్భుత ప్రదర్శన చేశాడు. ప్రతిష్ఠాత్మక 2014 టోర్నీలో భారత్‌కు తొలి పతకాన్ని అందించాడు. ఈ పతకం యూత్ ఒలింపిక్స్ చరిత్రలో భారతదేశానికి తొలి వెయిట్ లిఫ్టింగ్ పతకం. 2014లో చైనాలోని నాన్‌జింగ్‌లో జరిగిన యూత్ ఒలింపిక్స్‌లో వెయిట్ లిఫ్టింగ్ 77 కిలోల విభాగంలో బరిలోకి దిగిన రాహుల్ తన అత్యుత్తమ వ్యక్తిగత ప్రదర్శనతో రజత పతకాన్ని సాధించాడు. స్నాచ్‌లో 141 కిలోలు, క్లీన్ అండ్ జర్క్‌లో 175 కిలోలు మోసిన ఇతను మొత్తంగా 316 కిలోల మోతతో రెండో స్థానంలో నిలిచాడు. (ఈ విభాగంలో ఆర్మేనియాకు చెందిన హకోబ్ క్రిచియన్ (319 కిలోలు) స్వర్ణ పతకాన్ని గెలుచుకోగా, కజకిస్థాన్‌కు చెందిన జస్లాన్ కలియెవ్ (310 కిలోలు) కాంస్య పతకాన్ని గెలుచుకున్నాడు).
2014 మార్చిలో జరిగిన ఆసియా యూత్ లిఫ్టింగ్‌లో రాహుల్ రెండు స్వర్ణ పతకాలు సాధించాడు. ఆసియా యూత్ లిఫ్టింగ్‌ టోర్నీలో స్నాచ్‌లో 133 కిలోలు, క్లీన్ అండ్ జర్క్‌లో 163 కిలోలు మోసిన ఇతను యూత్ ఒలింపిక్స్‌లో తన ప్రదర్శనను గణనీయంగా మెరుగుపరుచుకున్నాడు.
2018 కామన్ వెల్త్ పోటిలలో రాహుల్ భారతదేశం తరుపున 85 కేజీల వెయిట్ లిఫ్టింగ్ విభాగం నందు స్వర్ణ పతాకాన్ని సాదించారు.
కంకణము (ఖండకావ్యం)
కంకణము విజయనగర సంస్థానపు ఆస్థానకవి భోగరాజు నారాయణమూర్తి రచించిన ఖండకావ్యం. ఇది 1930 సంవత్సరంలో ముద్రించబడింది.
నీటిచుక్క జీవిత చక్రాన్ని కవి ఈ కావ్యంలో వర్ణించారు. ఆవిరి కావడం, మేఘంలో చేరడం వంటి దశలు రమణీయంగా వర్ణించారు.
సియాసత్
సియాసత్ తెలంగాణ మరియు ఆంధ్రప్రదేశ్ రాష్ట్రాలకు చెందిన ఒక ఉర్దూ దినపత్రిక. హైదరాబాదు కేంద్రస్థానంగా ఇది వెలువడుతుంది. ఈ పత్రిక ఆన్ లైన్ ఎడిషన్ కూడా కలదు, ఇంగ్లీషు మరియు ఉర్దూ భాషలలో ఈ ఎడిషన్లు ఉన్నాయి. ఈ పత్రిక యజమాని మరియు ఎడిటర్ ఇన్ చీఫ్ నవాబ్ జాహెద్ అలీ ఖాన్. ఈ పత్రిక స్థాపన 1949 లో జరిగింది.
రామ్ మాధవ్
రామ్‌మాధవ్ (జ.1964 ఆగస్టు 22) భారతదేశ రాజకీయనాయకుడు, రచయిత మరియు జర్నలిస్టు. అతడు భారతీయ జనతా పార్టీ ప్రధాన కార్యదర్శి. రాష్ట్రీయ స్వయంసేవక్ సంఘ్ (ఆర్‌ఎస్‌ఎస్) ప్రచారక్ పనిచేసిన ఇతను 2014లో బీజేపీలో చేరాడు. అనేక పుస్తకాలను రచించాడు. అతడు రాసిన ప్రస్తుత పుస్తకం "అన్‌ఈజీ
నైబర్స్"( 50 యేండ్ల యుద్ధం తరువాత భారత మరియు చైనా) .
ఆర్‌ఎస్‌ఎస్ లో జాతీయ స్థాయిలో కీలక బాధ్యతలు నిర్వహిస్తున్న ఇతను సంఘ్ నాయకత్వ సూచనల మేరకే బీజేపీలో చేరడం జరిగింది. వారణాశి రామ్‌ మాధవ్ తూర్పుగోదావరి జిల్లా అమలాపురానికి చెందినవారు. ఎలక్ట్రికల్ అండ్ ఎలక్ట్రానిక్స్‌లో ఇంజనీరింగ్ చేసిన ఇతను మైసూరు యూనివర్శిటీ నుంచి రాజనీతిశాస్త్రంలో పీజీ చేశాడు. 
మాథవ్ కు రాష్ట్రీయ స్వయంసేవక్ సంఘ్ తో సంబంధాలుండేవి. అతడు 1981లో ఆర్.ఎస్.ఎస్ లో పూర్తి స్థాయిలో స్వచ్ఛందంగా చేరాడు. ఆ సంస్థలో అతడు అనేక కీలక స్థానాలలో కొనసాగాడు. ఆర్‌ఎస్‌ఎస్‌లో సమర్థవంతమైన అధికార ప్రతినిధిగా చాలాకాలం పనిచేశారు. ఇతను హైదరాబాద్‌లో "ప్రజ్ఞాభారతి" అనే ఒక సంస్థను నిర్వహిస్తున్నారు. అనేక జాతీయ పత్రికల్లో ఇతను కాలమ్స్ రాశాడు. తెలుగు వారపత్రిక జాగృతి కి సహ సంపాదకునిగా పనిచేసాడు. ఆర్.ఎస్.ఎస్ నిర్వహిస్తున్న పబ్లికేషన్స్ తో 20 సంవత్సరాలపాటు జర్నలిస్టుగా ఉన్నాడు. సుమారు 12 పుస్తకాలను రాసాడు.
అతను 2003-2014 నుండి RSS యొక్క జాతీయ ప్రతినిధిగా పనిచేశాడు. మాధవ్ బిజెపికి రెండో స్థానంలో నిలిచాడు మరియు 2014 లో దాని జాతీయ కార్యదర్శిగా నియమించబడ్డాడు.
ఈ ప్రాంతంలో చైనా యొక్క "ఒన్ బెల్ట్ ఒన్ రోడ్ ఇనిషియేటివ్" ను తనిఖీచేయడానికి "క్రియాశీలక పాత్ర" తీసుకోవడానికి ఆయన పిలిపించబడ్డాడు.
మద్రాసు దినోత్సవం
మద్రాసు నగరంలో నిర్వహించే వేడుకల్లోని ఒక దినోత్సవ రోజు మద్రాసు దినోత్సవం, భారతదేశంలోని తమిళనాడు రాష్ట్ర రాజధాని నగరం మద్రాసు. మద్రాస్ డేను ప్రతి సంవత్సరం ఆగస్టు 22 న జరుపుకుంటారు. ఒకప్పటి అచ్చ తెలుగు పట్టణం అయిన చెన్నపట్నం దక్షిణ భారత దేశానికి సింహద్వారం వంటిది. ఈ చెన్నపట్నం వాడుకలో మద్రాసుగా పిలవబడింది, కొన్ని సంవత్సరాల క్రితం మద్రాసుకు చెన్నై అనే పేరును అధికారిక పేరుగా నిర్ణయించారు. ఈ చెన్నపురి పురుడు పోసుకొని ఇప్పటికి (22-08-2014) 375 వసంతాలు పూర్తి చేసుకొంది. 22-08-1639లో ఈస్ట్ ఇండియా కంపెనీకి చెందిన ఫ్రాన్సిస్ డే అప్పటి చంద్రగిరి రాజు శ్రీరంగరాయల ఏలుబడిలో శ్రీకాళహస్తి దీవాన్ గా ఉన్న "ముద్దు వెంకటప్ప నాయకుడి" నుంచి ఇప్పటి చెన్నైలోని కూవం నది పక్కన ఉన్న కొంత ప్రాంతాన్ని కప్పం చెల్లించి కొన్నారు. ఈ సందర్భంలో ఈ ప్రాంతంలో నిర్మించబోయే ఊరికి తన తండ్రి "చెన్నప్ప నాయని" పేరు పెట్టాలని బ్రిటిష్ వారిని వెంకటప్ప నాయకుడు కోరారు. అలా ఈ పట్టణం చెన్నపట్టణం పేరుతో ఆవిర్భవించింది. చెన్నపట్నం ఆవిర్భవించిన తర్వాత ఏడాది 1640లో బ్రిటీష్ వారు ఇక్కడ సెయింట్ జార్జి కోటను నిర్మించి తమ ఈస్ట్ ఇండియా కార్యకలాపాలకు ఉపయోగించుకున్నారు. ఆనాటి నుంచి నేటి వరకూ ఈ ప్రాంతం అంచెలంచెలుగా అభివృద్ధి చెందుతూనే ఉంది. ప్రతి సంవత్సరం ఈ వేడకలు మద్రాసులో వారం నుంచి నెల రోజుల పాటు జరుగుతాయి. ఈ సందర్భంగా చెన్నై నగర చరిత్రను తెలియజేసే ఫొటో ప్రదర్శనలు, చారిత్రక ప్రదర్శనలు, సాంస్కృతిక కార్యక్రమాలు నిర్వహిస్తారు.
నీజతగా నేనుండాలి
నీజతగా నేనుండాలి 2014 ఆగస్టు 22న విడుదలైన తెలుగు చిత్రం. విజయవంతమైన హిందీ చిత్రం ఆషికి 2కి ఇది తెలుగు రూపకము.
బాలీవుడ్‌లో ఎలాంటి అంచనాలు లేకుండా విడుదలై..భారీ ఘన విజయాన్ని ఆషికి 2 సొంతం చేసుకుంది. డ్రగ్స్, మద్యానికి బానిసై.. విఫలమైన ఓ గాయకుడి కథను నేపథ్యంగా తీసుకుని మ్యూజికల్, లవ్‌స్టోరిగా రూపొందిన ఆషికి 2 చిత్రాన్ని ప్రాంతాలు భాషలకతీతంగా ప్రేక్షకులు బ్రహ్మరంధం పట్టారు. అదే చిత్రాన్ని ‘నీజతగా...నేనుండాలి’ టైటిల్‌తో రూపొందించి ఆగస్టు 22 తేదిన విడుదల చేశారు. హిందీలో ఆకట్టుకన్న విధంగానే ‘నీజతగా నేనుండాలి’ ప్రేక్షకులను ఆలరించిందా అనే విషయాన్ని తెలుసుకోవడానికి కథలోకి వెళ్లాల్సిందే. 
కొద్దికాలంలోనే పేరు ప్రతిష్ఠలను సొంతం చేసుకున్న ఆర్‌జే, గాయకుడు రాఘవ జయరాం. మత్తు పదార్థాలు, మద్యానికి బానిసైన రాఘవ క్రమంగా తన పేరు ప్రఖ్యాతులను క్రమంగా కోల్పోతాడు. ఈ నేపథ్యంలో గాయత్రి నందన అనే బార్ సింగర్‌ను చూసి ఆమెలోని ప్రతిభను ఇష్టపడుతాడు. గాయత్రిని గొప్ప గాయకురాలు చేయాలని నిర్ణయించుకుంటాడు. గాయత్రిపై ఇష్టం ప్రేమగా మారుతుంది. గాయత్రిని గొప్ప గాయకురాలు చేశాడా? గాయకుడిగా రాఘవ మళ్లీ పూర్వ వైభవాన్ని సంపాదించుకున్నాడా?గాయత్రి, రాఘవల ప్రేమ సుఖాంత మవుతుందా అనే ప్రశ్నలకు సమాధానమే నీజతగా నేనుండాలి.
రాఘవగా సచిన్, గాయత్రిగా నజ్రియాలు నటించారు. తమ శక్తి సామర్ధ్యాల మేరకు న్యాయం చేయడానికి ప్రయత్నం చేశారు. పాధ్యాన్యత ఉన్న పాత్రల్లో నటించిన రావు రమేశ్, శశాంక్‌లు వారి పాత్రల పరిధి మేరకు పర్వాలేదనిపించారు.
సగటు సంగీత అభిమానులను హృదయాల్లో ఓ ప్రత్యేక స్థానం సంపాదించికున్న ఆషికి 2 పాటలు మళ్లీ వినాలనే స్థాయిలో ఉన్నాయి. నేపథ్యగీతాలకు చంద్రబోస్ అందించిన సాహిత్యం బాగుంది.
ఆంధ్రప్రదేశ్ లోని విశ్వవిద్యాలయాల జాబితా
ఆంధ్రప్రదేశ్ లో విశ్వవిద్యాలయాల జాబితా : ఆంధ్రప్రదేశ్ విద్యకు విద్యాలయాలకు పుట్టినిల్లు.
రాయలసీమ విశ్వవిద్యాలయం
శ్రీ కృష్ణదేవరాయ విశ్వవిద్యాలయం - (అనంతపురం)
జవహర్‌లాల్ నెహ్రూ సాంకేతిక విశ్వవిద్యాలయం (అటానమస్)
శ్రీ సత్యసాయి విశ్వవిద్యాలయం - (పుట్టపర్తి)
యోగి వేమన విశ్వవిద్యాలయం
రాజీవ్ గాంధీ విశ్వవిద్యాలయం- ఇంటర్నేషనల్ ఇన్స్టిట్యూట్ ఆఫ్ ఇన్ఫర్మేషన్ టెక్నాలజీ, కడప
విష్ణుమాయా విలాసము
విష్ణుమాయా విలాసము అనే పేరుతో ఒక పద్యకావ్యాన్ని చింతలపూడి ఎల్లన అనే కవి మొదట వ్రాశాడు. ఇతడు 16వ శతాబ్దం పూర్వార్థానికి చెందినవాడు. ఈ కావ్యాన్ని కంకంటి పాపరాజు తమ్ముడు కంకంటి నారసింహరాజు యథాతథంగా ద్విపదలోకి పరివర్తించాడు. కంకంటి నారసింహరాజు క్రీ.శ.1600-1610 ప్రాంతాలలో ఈ రచన చేశాడు. ఈ కావ్యాన్ని శ్రీరామునికి అంకితమిచ్చాడు.పుష్పగిరి తిమ్మన ఈ కృతికి సహాయకుడిగా ఉన్నాడు.
ఈ కావ్యాన్ని మొట్టమొదట పాలపర్తి నాగేశ్వరశాస్త్రి లేఖక ప్రమాదాలను సవరించి పరిష్కరించాడు. ఇతడు వ్యాకరణం అంగీకరించని ప్రయోగాలను దిద్దకుండా కవి ప్రయోగాలను యథాతథంగా ఉద్ధరించాడు. ఈ గ్రంథాన్ని మొదటిసారి చెన్నపురిలోని విద్వన్మనోరంజనీ ముద్రాక్షరశాలలో పాలపర్తి నాగేశ్వరశాస్త్రి, మద్దాళి అయ్యపరాజు, గోవిందరాజు అప్పయ్య పంతులు, రామచంద్రుని కామయ్య పంతులు క్రీ.శ.1865లో ప్రకటించారు. కానీ తరువాతి కాలపు పరిష్కర్తలు, వేదం వేంకటరాయశాస్త్రి వంటివారు పరిష్కరణమంటే వ్యాకరణానుకూలంగా దిద్ది ప్రకటించడమనే భావాన్ని తీసుకు వచ్చారు.
మొదట పరిష్కరింపబడిన కావ్యంలోని గణ యతి దోషాలను, ఇతర వ్యాకరణ దోషాలను సవరించి ఉన్నం జ్యోతివాసు అనే యువ పండితుడు పరిష్కరించి 2011లో తిరుమల తిరుపతి దేవస్థానం వారి ఆర్థిక సహాయంతో ఈ కావ్యాన్ని ప్రకటించాడు.
భక్తి,శృంగార రసాలు ప్రధానంగా కలిగి ఉన్న ఈ ద్విపద కావ్యంలో మొత్తం 5 ఆశ్వాసాలు ఉన్నాయి. కవి వీటిని రెండు భాగాలుగా విభజించాడు. మొదటి మూడు ఆశ్వాసాలను పూర్వభాగంగా, చివరి రెండు ఆశ్వాసాలను ఉత్తరభాగంగా విభజించాడు. ఈ కథలను శుకమహర్షి పరీక్షిత్తు మహారాజుకు వినిపిస్తాడు. సత్యభామా గర్వభంగం, లక్ష్మీదేవి గర్వభంగం, మార్కాండేయోపాఖ్యానం, బ్రహ్మ గర్వభంగం, పుండరీకోపాఖ్యానం, శివ గర్వభంగం,నారద గర్వభంగం అనే ఏడు కథల సమాహారమే ఈ విష్ణుమాయావిలాసము. ఎల్లన రచించిన పద్యకావ్యాన్ని యథాతథంగా ద్విపదకావ్యంగా మార్చినప్పటికీ కంకంటి నారాసింహరాజు స్వంత పాండిత్యాన్ని కూడా కొంత ప్రదర్శించాడు. అంత్యానుప్రాస, అనుప్రాస, ఛేకానుప్రాస, యమకం మొదలైన శబ్దాలంకారాలను విరివిగా కావ్యంలో వాడాడు. అచ్చతెలుగు నుడికారాలను ప్రయోగించాడు. కకారాదిస్తుతి, గుణితము, నిర్యోష్ఠ్య ముక్తపదగ్రస్తము, ఓష్ఠ్య నిర్యోష్ఠ్యమేళనము,చలజిహ్వ,అనుష్టుప్ గర్భితము,సీసగర్భితము, కందగర్భితము మొదలైన చిత్ర,గర్భకవిత్వాన్ని ఈ కావ్యంలో రచించినాడు. ఈ కావ్యాన్ని ప్రామాణికంగా తీసుకుని బహుజనపల్లి సీతారామాచార్యులు తన ఆంధ్ర శబ్ద రత్నాకరము లో 104 ప్రయోగాలను స్వీకరించాడు.
ప్రథమాశ్వాసము
ద్వితీయాశ్వాసము
తృతీయాశ్వాసము
ఉత్తరభాగము-చతుర్థాశ్వాసము
పంచమాశ్వాసము
దర్వేష్ అలీ సాహెబ్ దర్గా
దర్వేష్ అలీ సాహెబ్ దర్గా మహబూబ్ నగర్ జిల్లాలో ఒక మండలానికి కేంద్రమైన ధరూర్ గ్రామంలో ఉంది.
దర్వేష్ అలీ సాహెబ్ అను ఒక ముస్లిం సాధువు ఎక్కడి నుండో వచ్చి ఇక్కడ కొంత కాలం జీవించి, ఇక్కడే సజీవ సమాధి అయ్యారని గ్రామస్తుల కథనం. 
ఈ దర్గాలో సంవత్సరం పొడువునా ఎవరో ఒకరు కందురులు చేస్తూనే ఉంటారు. ప్రతి సంవత్సరం ఆగస్టు మాసంలో దర్గాలో ఉర్సు ఉత్సవాలు జరుగుతాయి. ధరూర్ చుట్టు ప్రక్కల గ్రామాల ప్రజలు సైతం ఈ ఉత్సవాలలో పాల్గొంటారు. 
ఈ దర్గాను గ్రామంలో ముస్లిమ్‌ల కంటే హిందువులే ఎక్కువగా ఆరాధించడం విశేషం. మరి ముఖ్యంగా హిందువులలో కురుమ, యాదవులు తమ పెంపుడు జీవులైన గొర్రె జాతి వృద్ధి చెందాలని అందుకు దర్గా స్వామి ఆశిస్సులు ఉండాలని మొక్కుబడులు కట్టి, స్వామి పేర ఒక పొట్టేలును విడిచి, సంవత్సరం అంతా మేపి, ఉర్సు సందర్భంగా కందురు చేస్తుంటారు. దర్వేష్ అలీ సాహెబ్ అను పేరును హిందువులు తమ వాడుకలో, కొందరు దర్వేష్ + అలీ అని, దానినే కాల క్రమంలో దర్శెల్లిగా మార్చేశారు. అలాగే దర్వేష్ + సాహెబ్ అను పేరును వాడి దానిని దర్శంగా మార్చేశారు. ఈ విధంగా మారిన పేర్లను హిందువులు తమ పిల్లలకు స్వామి పేరుగా పెట్టుకుని తమ భక్తిని చాటుకుంటారు. అందుకే ఈ గ్రామంలో చాలా మంది హిందువుల పేర్లు దర్శం అని, దర్శెల్లి అని కనిపిస్తాయి. ఈ అనవాయితీని ఇప్పటికీ కొనసాగిస్తూనే ఉన్నారు.
పంతుల (ఇంటిపేరు)
పంతుల తెలుగువారిలో కొందరి ఇంటిపేరు.
పంతుల వారి వంశ వక్షం : https://sites.google.com/site/pantulaprasad/family
ముద్దుల జానకి పెళ్ళికి
ఈ పాటని పెద్దరికం సినిమా కోసం వడ్డేపల్లి కృష్ణ రచించారు. 
ముద్దుల జానకి పెళ్ళికి మబ్బుల పల్లకి తేవలెనే
ఆశల రెక్కల హంసలు పల్లకి మోసుకుపోవలెనే
మురిపాల తేలించ ముని మాపులో 
దివి నుండి రేరాజు దిగి వచ్చులే||
తొలకరిలా వలపంతా కురిసేనులే
తీయని ఉహాలు చిగురు తొడిగెను
నింగిని తాకే పందిరి వేసి
పచని పల్లెను పీటగా జేసి
బంగారు రంగులు వేయించ రారే
మురిపాల పెళ్లి జరిపించ రారే
వధువు సొగసంత మెరిసే
వలపు మదిలోన విరిసే
చిలిపి కోరికలు కురిసే
పడుచు పరువాలు బిగిసె
కనివిని ఎరుగని కమ్మని భావన
కధలుగా కనిపించే||
తూరుపు ఎరుపై మనసులు పాడే
గోదావరిలా మమతలు పొంగే
రాయంచలన్నీ రాగాలు తీసే
చిలకమ్మలెన్నో చిత్రాలు చేసే
కదలి రావమ్మ నేడే
కలలు పండేటి వేళ
వేచియున్నాడు వరుడే
సందె సరసాల తేల
సరసపు వయసున ఒంపుల సొంపుల
సరిగమ వినిపించి||
తెలంగాణాలోని విశ్వవిద్యాలయాల జాబితా
తెలంగాణాలో విశ్వవిద్యాలయాల జాబితా :
ఇదేలే తరతరాల చరితం
ఈ పాటని పెద్దరికం చిత్రం కోసం (భువనచంద్ర/వడ్డేపల్లి కృష్ణ) రచించారు. సంగీతం:రాజ్-కోటిఇదేలే తరతరాల చరితం
జ్వలించే జీవితాల కథనం
పగేమో ప్రాణమయ్యేనా
ప్రేమలే దూరమయ్యేనా
నిరాశే నింగికెగసేనా
ఆశలే రాలిపోయేనా ||
ఒడిలో పెరిగిన చిన్నారిని
ఎరగా చేసినదా ద్వేషము
కథ మారదా ఈ బలి ఆగదా
మనిషే పశువుగా మారితే
కసిగా శిశువుని కుమ్మితే
ఆభమో శుభమో
ఎరుగని వలపులు ఓడిపోయేనా||
విరిసి విరియని పూదోటలో
రగిలే మంటలు చల్లరవా
అర్పేదెలా ఓదార్చేదెలా
నీరే నిప్పుగ మారితే
వెలుగే చీకటి రువ్వితే
పొగలో సెగలో
మమతల పూవులు కాలిపోయేనా||
నీ నవ్వే చాలు పూబంతి
ఈ పాటని పెద్దరికం చిత్రం కోసం (భువనచంద్ర/వడ్డేపల్లి కృష్ణ) రచించారు. సంగీతం: రాజ్-కోటి
నీ నవ్వే చాలు పూబంతి చామంతి
ప్రేమించా నిన్ను వాసంతి మాలతి
ఆ మాటే చాలు నెలవంకా రా ఇక
ప్రేమిస్తా నిన్ను సందేహం లేదిక
విలాసాల దారి కాసా సరాగాల గాలమేసా
కులాసాల పూలు కోసా వయ్యారాల మాల వేసా
మల్లెపూల మంచమేసి హుషారించనా
జమాయించి జాజి మొగ్గ నిషా చూడనా
తెల్ల చీర టెక్కులేవో చలాయించనా
విర్రవీగు కుర్రవాణ్ణి నిఘాయించనా
అతివకు ఆత్రము తగదటగా
తుంటరి చేతులు విడువవుగా
మనసు పడే పడుచు ఒడి...
కోర మీసమున్న వాడి కసే చూడనా
దోర దోర జామపళ్ళ రుచే చూపనా
కొంగు చాటు హంగులన్నీ పటాయించనా
రెచ్చి రేగు కుర్రదాన్ని ఘుమాయించనా
పరువము పరుపుల పరమటగా
వయసున సరసము సులువటగా
తదిగిణతోం మొదలెడదాం...
ప్రియతమా ప్రియతమా తరగని పరువమా
ఈ పాటని పెద్దరికం చిత్రం కోసం (భువనచంద్ర/వడ్డేపల్లి కృష్ణ) రచించారు. సంగీతం: రాజ్-కోటిప్రియతమా ప్రియతమా తరగని పరువమా
తరలి రా తరలి రా..
కన్నె గోదారిలా కొంటె కావేరిలా
నిండు కౌగిళ్ళలో చేర రావే..
ప్రియతమా ప్రియతమా తరగని విరహమా
కదలి రా కదలి రా
మాఘ మాసానివై మల్లె పూమాలవై
నిండు నా గుండెలో ఊయలూగ
నీ ఆశలన్ని నా శ్వాసలైనా ఎంత మోహమో
నీ ఊసులన్నీ నా బాసలైన ఎంత మౌనమో
ఎవరేమి అన్నా ఎదురీదనా...
సుడిగాలినైనా ఒడి చేరనా
నీడల్లే నీ వెంట నేనుంటా
నా ప్రేమ సామ్రాజ్యమా
పెదవుల్ని తడితే పుడుతుంది తేనె తీయ తీయగా
కౌగిట్లో పడితే కొడుతుంది వాన కమ్మ కమ్మగా
వెన్నెల్ల మంచం వేసేయ్యనా
ఏకాంత సేవ చేసేయనా
వెచ్చంగా చలి కాచుకోవాల నీ గుండె లోగిళ్ళలో
రంగులలో కలవో
ఈ పాట అభినందన చిత్రం కోసం ఆత్రేయ రచించారు. దీనికి సంగీతం ఇళయరాజా అందించారు. పాడినది ఎస్.పి.బాలసుబ్రహ్మణ్యం, ఎస్.జానకి
రంగులలో కలవో ఎద పొంగులలో కళవో 
నవశిల్పానివో ప్రతిరూపానివో తొలి ఊహల ఊయలవో
కాశ్మీర నందన సుందరివో 
కైలాస మందిర లాస్యానివో
ఆమని పూచే యామినివో 
మరుని బాణమో మధుమాస గానమో
నవ పరిమళాల పారిజాత సుమమో
రంగులలో కలనై యెడ పొంగులలో కళనై
నవశిల్పాంగినై రతి రూపంగినై నీ ఊహల ఊగించనా||
ముంతాజు అందాల అద్దానివో 
షాజాను అనురాగ సౌధానివో
లైలా కన్నుల ప్రేయసివో 
ప్రణయ దీపమో నా విరహ తాపమో
నా చిత్ర కళా చిత్ర చైత్ర రాధామో
రంగులలో కలనై ఎద పొంగులలో కళనై
నవశిల్పాంగినై రతి రూపంగినై నీ ఊహల ఊగించనా
రంగులలో కలనై ఎద పొంగులలో కళనై||
మంచు కురిసే వేళలో
ఈ పాట అభినందన చిత్రం కోసం ఆత్రేయ రచించారు. దీనికి సంగీతం ఇళయరాజా అందించారు. పాడినది ఎస్.పి.బాలసుబ్రహ్మణ్యం, ఎస్.జానకిమంచు కురిసే వేళలొ మల్లె విరిసేదెందుకో
మల్లె విరిసే మంచులో మనసు మురిసేదెందుకో
ఎందుకో ఏ విందుకో ఎవరితో పొందుకో ||
నీవు పిలిచే పిలుపులో జాలువారే ప్రెమలో
జలకమాడి పులకరించే సంబరంలో
జలదరించే మెనిలో తొలకరించే మెరుపులో
ఎందుకా ఒంపులో యెమితా సొంపులో ||
మొలకసిగ్గూ బుగ్గలో మొదతి ముద్దూ యెప్పుదో
మన్మధునితో జన్మవైరం చతినపుదో
ఆరిపొని తాపము అంతు చూసేదెప్పుడో
మంచులే వెచ్చని చిచ్చులైనప్పుడొ||
రాసలీల వేళ
ఈ పాటని ఆదిత్య 369 చిత్రం కోసం వెన్నెలకంటి రచించారు. సంగీతం ఇళయరాజా. పాడినది ఎస్.పి.బాలసుబ్రహ్మణ్యం, ఎస్.జానకిరాసలీలవేళ రాయభారమేల 
మాటే మౌనమై మాయ చేయనేల ||
కౌగిలింత వేడిలో కరిగె వన్నె వెన్నలా
తెల్లబోయి వేసవి చల్లె పగటి వెన్నెల
మోజులన్ని పాడగా జాజిపూల జావళి
కందెనేమో కౌగిట అందమైన జాబిలి
తేనెవానలోన చిలికె తీయనైన స్నేహము
మేని వీణలోన పలికె సోయగాల రాగము
నిదురరాని కుదురులేని ఎదలలోన సొదలుమాని ||
మాయచేసి దాయకు సోయగాల మల్లెలు
మోయలేని తీయని హాయిపూల జల్లులు
చేరదీసి పెంచకు భారమైన యవ్వనం
దోరసిగ్గు తుంచకు ఊరుకోదు ఈ క్షణం
చేపకళ్ళ సాగరాల అలల ఊయలూగనా
చూపు ముళ్ళు ఓపలేను కలల తలుపు తీయనా
చెలువసోకు కలువరేకు చలువసోకి నిలువనీదు ||
చిలిపి యాత్రలో
ఈ పాటని ఆదిత్య 369 చిత్రం కోసం సిరివెన్నెల సీతారామశాస్త్రి రచించారు. సంగీతం ఇళయరాజా. పాడినది ఎస్.పి.బాలసుబ్రహ్మణ్యం, కె.ఎస్.చిత్రచిలిపి యాత్రలో చల్ చల్ చల్ 
జరపమందిలే జంతర్ మంతర్ చెప్పుకో ఎందుకో 
పడుచు గుండెలో ఘల్ ఘల్ ఘల్ 
తెలుసుకుందిలే ఫ్యూచర్ మంజిల్ ఇప్పుడే అందుకో 
కొత్త కొత్త రంగుల్లో కంట పడ్డ రంగంలో 
పుట్టనున్న స్వప్నాలెన్నెన్నో లెక్క పెట్టుకో ||
ఎదురుగ ఉంది ఏదో వింత 
పద పద చూదాం ఎంతో కొంత 
కలలకు కూడా కొత్తే అవునా 
కనబడలేదే నిన్నా మొన్నా 
కనుల విందుగా ఉందీ లోకం 
కనక ఇక్కడే కాసేపింకా ఉందాం 
కలవరింతలా ఉందీ రాగం 
కనక ఇక్కడే కాసేపింకా ఉందాం
కలవరింతలా ఉంది రాగం 
కనక మెల్లగా మళ్ళీ మళ్ళీ విందాం 
ఎవర్నైనా హెల్లో అందాం 
ఎటేముందో కనుక్కుందాం 
టుమారోల సమాచారమంతా 
సులువుగ తెలిసిన తరుణము కద ఇది ||
అతిదులమంటూ answer చేద్దాం 
తళతళ లాడే తారా తీరం 
తలుపులు తీసే దారే చూద్దాం 
మునుపు ఎప్పుడు లేదీ మైకం 
మయుడు మిస్టరీ ఏమో ఈ మాలోకం 
మెదడు విక్టరీ చేసే చిత్రం 
తెలివి dictionary చెప్పే మాయా మంత్రం 
నిదానించి ప్రవేశిద్దాం 
రహస్యాలు పరిక్షిద్దాం 
కనుక్కున్న చమత్కారాలన్ని 
చిలవలు పలవలు కలిపి తెలుపుదాం||
జాణవులే నెరజాణవులే
ఈ పాటని ఆదిత్య 369 చిత్రం కోసం వేటూరి సుందరరామమూర్తి రచించారు. సంగీతం ఇళయరాజా. పాడినది ఎస్.పి.బాలసుబ్రహ్మణ్యం,జిక్కి, ఎస్.పి.శైలజ
జాణవులే నెరజాణవులే వరవీణవులే కిలికించి తాలలో
జాణవులే మృదుపాణివిలే మధుసంతకాలలో
కన్నులలో సరసపు వెన్నెలలే సన్నలలో
గుసగుస తెమ్మెరలే మోవిగని మొగ్గగని మోజుపడిన వేళలో ||
మోమటుదాచి మురిపెము పెంచే లాహిరిలో
మూగవుగానే మురళిని ఊదే వైఖరిలో
చెలి వొంపులలో హంపికళ ఊగే ఉయ్యాల
చెలి పై యెదలో తుంగ అలా పొంగే ఈవేళ
మరియాదకు విరిపనుపు సవరించవేమిరా ||
చీకటి కోపం చెలిమికి లాభం కౌగిలిలో
వెన్నెల తాపం వయసుకు ప్రాణం ఈ చలిలో
చెలి నారతిలా హారతిలా నవ్వాలీవేళ
తొలి సోయగమే ఓ సగము ఇవ్వాలీవేళ
పరువానికి పగవానికి ఒక న్యాయమింక సాగునా ||
సురమోదము
ఈ పాటని ఆదిత్య 369 చిత్రం కోసం వేటూరి సుందరరామమూర్తి రచించారు. సంగీతం ఇళయరాజా. పాడినది ఎస్.పి.బాలసుబ్రహ్మణ్యం, ఎస్.జానకి,సునంద
సురమోదము శుభ నాట్య వేదము 
నటియింపగ తరమా 
జన గీతము శివ పాద జాతము 
వచియింపగ వశమా 
స్వర రాగ సంగమ సాధన జీవన 
స్వరగంగ సంగమ సాధన జీవన 
సురగంగ పొంగిన నర్తనశాల 
పదములు చేరగ భంగిమలూరే ||
ఘటనా ఘటనాల కదలికలెన్నెన్నో
దాచెనులే కడలి 
నటనా కిరణాల నడకలు నేర్చింది 
నేరిమితో నెమలి 
రాయని చదువే రసనను దాటే 
రాయల సన్నిధిలో 
ఆమని ఋతువే పూవును వీడే 
నాట్య కళా వనిలో 
నాకు వచ్చు నడకల గణితం 
నాది కాక ఎవరిది నటనం 
నాకు చెల్లు నవ విధ గమకం 
నాకు ఇల్లు నటనల భరతం 
ఉత్తమోత్తమము వృత్త గీతముల 
మహా మహా సభా సదులు మురిసిన ||
పండించే వసంతాలు తకజణు 
హంపి శిల్ప శృంగారమై 
సర్వానంద రాగాల రసధుని సర్వమోద సంగీతమై 
నాలో పొంగు వయ్యారి సొగసులు కావ్యోద్భూత కల్హారమై 
నాలో ఉన్న చిన్నారి కలలివి నానా చిత్ర వర్నాంకమై 
వన్నెలు పిలవగ నవ్వగ మొలవగ
భరతము నెరుగని నరుడట రసికుడు 
రాక్ రోల్ ఆట చూడు బ్రేక్ లోని సోకు చూడు 
వెస్ట్ సైడ్ రైమ్ మీద ట్విస్ట్ చేసి పాడి చూడు 
పాత కొత్త మేళవింపు వింత చూసి వంత పాడు 
రాక్ రాక్ రాక్ అండ్ రోల్ 
షేక్ షేక్ షేక్ అండ్ రోల్
జన గీతము శివ పాద జాతము 
వచియింపగ వశమా ||
సెంచురీలు కొట్టే వయస్సు మాది
ఈ పాటని ఆదిత్య 369 చిత్రం కోసం వేటూరి సుందరరామమూర్తి  రచించారు. సంగీతం ఇళయరాజా. పాడినది ఎస్.పి.బాలసుబ్రహ్మణ్యం, ఎస్.జానకి
సెంచరీలు కొట్టే వయస్సు మాది 
బౌండరీలు దాటే మనస్సు మాది
చాకిరీలనైనామజా మజావళీలు చేసి 
పాడు సోలో ఇక ఆడియోలో 
వీడియోలో చెలి జోడియోలో ||
మేఘమాలనంటుకున్న ఆంటెనాలతో
మెరుపు తీగ మీటి చూడు తందనాలతో
సందె పొద్దు వెన్నెలంటు చందనాలతో 
వలపు వేణువూది చూడు వందనాలతో 
చక్రవాక వర్ష గీతి వసంత వేళ పాడు 
తుళ్ళిపడ్డ ఈడు జోడు తుఫానులో 
కన్నె పిల్ల వాలుచూపు కరెంటు షాకు తిన్న 
కుర్ర వాళ్ళ ఈల పాట హుషారులో 
లైఫ్ వింత డాన్స్ లిఖించు కొత్త ట్యూన్స్ 
వున్నదొక్క ఛాన్స్ సుఖించమంది సైన్స్ 
వాయులీన హాయి గాన రాగ మాలలల్లుకున్న వేళ ||
వెచ్చనైన ఈడుకున్న వేవ్ లెంత్లో 
విచ్చుకున్న పొద్దు పువ్వు ముద్దు తోటలో 
కోకిలమ్మ పాటకెన్ని కొత్త గొంతులో 
ఫాక్స్ కార్డు బీట్ మీద పదాలు వేసి చూడు 
హార్ట్ బీట్ పంచుకున్న లిరిక్ లో 
నిన్న మొన్న కన్నా నిజా నిజాలకన్న 
గతాగాతాలకన్న ఇవాళ నీది కన్నా 
పాటలన్నీ పూవులైన తోటలాంటి లేత యవ్వనాన ||
ప్రియతమా తమా సంగీతం
ఈ పాటని వేటూరి సుందరరామమూర్తి ఆలాపన చిత్రం కోసం రచించారు. సంగీతం ఇళయరాజా పాడినది ఇళయరాజా, ఎస్.జానకిప్రియతమా తమా సంగీతం 
అడుగుల సడే మయూరం 
అడుగుకో వయ్యారం 
పలికిన పదం సరాగం 
జరిగెలే పరాగం ||
రేగే రాగాలన్ని నాలో ఉయ్యాలూగెలే 
నాలోన లీలగా నాద స్వరాలుగా 
పూసింది లాలస పున్నాగలా 
రేయంత ఎండాయె నా గుండెలో 
... వెన్నెల్లలో 
ఈ మోహమెందాక పోతున్నదో 
ఈ దేహమింకేమి కానున్నదో 
వలపులే పిలువగా ||
పూలే తేనైపోయి నాలో వాగై పొంగెలే 
నా పాన్పు పంచుకో ఈ బాధ తీర్చిపో 
శివ రాతిరవ్వనీ ఈ రాతిరి 
తేనెల్లు పొంగాలి చీకట్లలో 
కమ్మన్ని కౌగిళ్ళలో 
నీ తోడు కావాలి ఈ జన్మకి 
నే నీడనవుతాను నీ దివ్వెకి 
పెదవులో మధువులా ||
కలిసే ప్రతిసంధ్యలో
ఈ పాటని డా.సి. నారాయణరెడ్డి ఆలాపన చిత్రం కోసం రచించారు. సంగీతం ఇళయరాజా పాడినది ఎస్.పి.బాలసుబ్రహ్మణ్యం, ఎస్.జానకిఆ కనులలో కలల నా చెలి
ఆలాపనకు ఆది మంత్రమై
గొంతులోన గుండె పిలుపులా
సంధ్యలోన అందె మెరుపులా ||
నిదురించు వేళ హృదయాంచలాన
అలగా పొంగెను నీ భంగిమ
అది రూపొందిన స్వర మధురిమ
ఆ రాచ నడక రాయంచ కెరుక 
ప్రతి అడుగు శ్రుతి మయమై
కణకణమున రసధునులను మీటిన ||
అణువులు మెరిసెను మణి రాశులై
మబ్బులు తేలెను పలు వన్నెలై
ఆ వన్నెలన్నీ ఆ చిన్నెలన్నీ
ఆకృతులై సంగతులై పులకలు ఒలికించిన ||
ఆవేశమంతా ఆలాపనేలే
ఈ పాటని వేటూరి సుందరరామమూర్తి ఆలాపన చిత్రం కోసం రచించారు. సంగీతం ఇళయరాజా పాడినది ఎస్.పి.బాలసుబ్రహ్మణ్యం, ఎస్.జానకిఆవేశమంతా ఆలాపనేలే ఎద లయలో
ఆవేశమంతా ఆలాపనేలే ఉదయినిగా
నాలో జ్వలించే వర్ణాల రచన
నాలో జనించే స్వరాల... ఆవేశమంతా ఆలాపనేలే ||
అల పైటలేసే సెలపాట విన్నా
గిరి వీణ మీటే జలపాతమన్నా
నాలోన సాగే ఆలాపన
రాగాలు తీసే ఆలోచన
ఝరుల జతుల నాట్యం
అరవిరుల మరుల కావ్యం
ఎగసి ఎగసి నాలో గళ మధువులడిగె గానం
నిదుర లేచె నాలో హృదయమే ||
వన కన్యలాడే తొలి మాసమన్నా
గోధూళి తెరలో మలి సంధ్య కన్నా
అందాలు కరిగే ఆవేదన
నాదాల గుడిలో ఆరాధన
చిలిపి చినుకు చందం పురి విడిన నెమలి పించం
ఎదను కదిపి నాలో
విరి పొదలు వెతికె మోహం
బదులు లేని ఏదో పిలుపులా ||
నందివెలుగు ముక్తేశ్వరరావు
నందివెలుగు ముక్తేశ్వరరావు గుంటూరు జిల్లా భట్టిప్రోలు మండలం ఓలేరు లో జన్మించారు.నల్గొండ జిల్లా కలక్టర్ గా,దేవాదాయ, ధర్మాదాయ శాఖ,భాషా సాంస్కృతిక శాఖ కమిషనర్ గా పనిచేశారు.మాతృభాషలోనే ఉత్తర ప్రత్యుత్తరాలు జరిపారు.అధికార భాష అమలులో జిల్లాను ముందుంచారు.నల్గొండ స్ఫూర్తితో ఇతర జిల్లాల్లో కూడా ఈయన విధానాలు అమలుచేశారు.ఈయన హయాములో ప్రభుత్వ కార్యాలయాలన్నింటిలో తెలుగు ఓవెలుగు వెలిగింది.తెలుగులోమాత్రమే అధికారులు కలం కదిపారు. ఇంగ్లీషు రాతలు, మాటలకు స్వస్తి పలికి తెలుగులోనే వాక్యాలు, నిర్మాణకూర్పు చక్కగా చేశారు. అన్నిశాఖల కార్యాలయాల బోర్డులతో పాటు ఉత్తర ప్రత్యుత్తరాలన్నీ అమ్మభాషలోనే రాశారు.పోలీసులు మొదలుకొని ఎస్పీ వరకు.. గ్రామకార్యదర్శి మొదలుకొని కలెక్టర్‌ దాకా.. అభియోగప్రతాలు మొదలుకొని న్యాయస్థానాల తీర్పుల వరకు.. అచ్చతెలుగులోనే రూపొందించి అమలు చేశారు. ప్రభుత్వ కార్యాలయాల బోర్డులు, ఉత్తర ప్రత్యుత్తరాలతో పాటు దరఖాస్తుతో సహా తెలుగులోనే రాశారు.ఇంగ్లీషులోని కొన్నిపదాలను తెలుగులోకి మార్పు చేయడం కష్టమే అయినప్పటికీ కష్టపడి మరీ మాతృభాషను ఉపయోగించారు. జిల్లా కలెక్టర్‌ గా ఈయన ప్రత్యేక చొరవ, కృషి ఫలితంగానే తెలుగుభాష జిల్లాలో ప్రాచుర్యం పొందింది. తెలుగులోనే ఉత్తర ప్రత్యుత్తరాలు జరపాలనే ఆదేశాలతో అధికారుల్లో వచ్చింది.ఆ మార్పుతో జిల్లాలో తెలుగుకు రక్షణ ఏర్పడింది. అధికారభాషను అమలుచేస్తూ రాష్ట్రంలో జిల్లాను ముందువరుసలో నిలిపి అవార్డు కూడా స్వీకరించారు.
ఓంకారపురం(బేస్తవారిపేట)
"ఓంకారపురం"ప్రకాశం జిల్లా బేస్తవారిపేట మండలానికి చెందిన గ్రామం.
[1] ఈనాడు ప్రకాశం ; 2014, ఆగస్టు-22; 4వపేజీ.
ఐఎన్‌ఎస్ కమోర్తా
భారత నౌకాదళం కోసం నిర్మించిన నాలుగు జలాంతర్గామి విధ్వంసక యుద్ధనౌకల శ్రేణిలో మొదటిది ఐఎన్‌ఎస్ కమోర్తా. ఇది అత్యాధునిక యుద్ధనౌక, దీనిని భారత నౌకాదళంలోని తూర్పు తీరంలో ప్రవేశ పెట్టనున్నారు. దీనికి వేదిక విశాఖ నావల్ డాక్ యార్డ్ కానుంది. దీనిని కేంద్ర రక్షణ శాఖ మంత్రి అరుణ్‌జైట్లీ 23-08-2014న లాంఛనంగా ప్రారంభించనున్నారు. ఈ నౌక ఎన్నో విశిష్టతలను కలిగి ఉంది. ఇది శత్రుదేశాల యుద్ధనౌకలకు ప్రత్యేకించి జలాంతర్గాములకు సింహస్వప్నం వంటిది. భారతదేశ నౌకాదళ శక్తి సామర్థ్యాలను అత్యున్నత స్థాయికి తీసుకెళ్లాలనే లక్ష్యంతో నౌకాదళానికే చెందిన "డైరెక్టరేట్ ఆఫ్ నావల్ డిజైన్" అధికారులు కమోర్తాను రూపొందించారు. ప్రాజెక్ట్-28 పేరున మొదలు పెట్టిన నాలుగు జలాంతర్గామి విధ్వంసక యుద్ధనౌకల (ఎ.ఎస్.డబ్ల్యు.) శ్రేణిలో ఇది మొదటిది. 2006లో మొదలైన ఈ ప్రాజెక్టు పూర్తి స్థాయిలో విజయవంతమవడంతో మొదటి నౌక ఆవిష్కృతమైంది. అత్యాధునిక సాంకేతిక పరిజ్ఞానంతో, అందునా 90 శాతం స్వదేశీ పరిజ్ఞానంతో రూపొందించిన ఈ నౌకను భారత నౌకాదళానికి అప్పగించారు. ఇది కోల్‌కతాలోని గార్డెన్ రీచ్ షిప్‌యార్డ్ (జి.ఆర్.ఎస్.ఇ.)లో నిర్మితమైంది.ఐ.ఎన్.ఎస్. కమోర్తా శత్రుదేశ జలాంతర్గాములను 200 కిలోమీటర్ల పైగా దూరంలోనే గుర్తించి, వాటిపై దాడులు చేసి ధ్వంసం చేయగల శక్తి సామర్థ్యాలను కలిగి ఉంది.ఈ యుద్ధనౌక పొడవు 110 మీటర్లు, బరువు 3,500 టన్నులు, వేగం గంటకు 25 కిలోనాట్లు. ఇది ఏకధాటిగా 3,500 నాటికల్ మైళ్ల దూరం ప్రయాణించగలదు. యుద్ధనౌక ఉపరితలం నుంచి గాలిలో లక్ష్యాల్ని ఛేదించేందుకు క్షిపణులనూ ప్రయోగించవచ్చు. దీనిపై ఒక హెలికాప్టర్ కూడా ఉంటుంది. ఈ యుద్ధనౌకలో అధికార సిబ్బంది 13 మంది, నావికులు 173 మంది, వీరు తమ విధులను నిర్వర్తిస్తారు.
నిజాయితీ
నిజమైన ఆయనంలో లేక అసలైన మార్గంలో నడుచుకోవడాన్ని నిజాయితీ అంటారు. నిజాయితీ అనేది నైతిక పాత్ర యొక్క ఒక విభాగాన్ని సూచిస్తుంది మరియు చిత్తశుద్ధి, యదార్ధం వంటి అనుకూల మరియు సద్గుణ గుణాలనే అర్థాన్ని ఇస్తుంది, అలాగే దురుసుతనం, అబద్ధం, మోసం, దొంగతనం వంటి దుర్గుణాలు లేకపోవడాన్ని సూచిస్తుంది. అంతేకాకుండా నిజాయితీ అంటే విశ్వసనీయత, విధేయత, నిష్పక్షపాతం, హృదయపూర్వకతనం కలిగి ఉండాలి. నిజాయితి అనేది అనేక జాతి మరియు మతపరమైన సంస్కృతులలో విలువైనదిగా ఉంది. తెలిసో తెలియకో ఏదైనా తప్పు చేసిన వ్యక్తి తన తప్పును తాను గ్రహించి సరిదిద్దుకొనే ప్రయత్నాన్ని నిజాయితీగా తన తప్పును తాను సరిదిద్దుకొంటున్నాడంటారు. నిజాయితీగా వ్యవహరించే వ్యక్తిని "నిజాయితీపరుడు" అంటారు.
బెంజమిన్ ఫ్రాంక్లిన్ ఒక సామెత "నిజాయితీ అనేది ఉత్తమమైన విధానం"; థామస్ జెఫెర్సన్ కు ఆపాదించబడిన నాథానిల్ మకాన్ కు ఒక లేఖలో ఉపయోగించిన ఒక వ్యాఖ్య "నిజాయితీ అనేది జ్ఞానం యొక్క పుస్తకంలో మొదటి అధ్యాయం"